### 

**NERINGOS SAVIVALDYBĖS TARYBOS**

**BIUDŽETO, FINANSŲ IR ŪKIO VALDYMO KOMITETAS**

**POSĖDŽIO PROTOKOLAS**

2024-02-08 Nr. T-5

Neringa

Posėdis vyko: 09.00 val. – 11.30 val. (nuotoliniu būdu).

Posėdžio pirmininkas – Neringos savivaldybės tarybos Biudžeto, finansų ir ūkio valdymo komiteto pirmininkas Arūnas Burkšas.

Posėdžio sekretorė – Ignė Kriščiūnaitė, Neringos savivaldybės tarybos posėdžių sekretorė.

Posėdyje dalyvavo Neringos savivaldybės tarybos Biudžeto, finansų ir ūkio valdymo komiteto nariai: Vaidas Venckus, Sandra Berletaitė, Matas Lasauskas, Dovydas Mikelis, Diana Starkutė-Kriukovė, Mindaugas Vaitonis, Zigmantas Raudys, Arvydas Mockus, Algirdas Kurtinaitis, Agnė Jenčauskienė.

Posėdyje taip pat dalyvavo: Neringos savivaldybės meras Darius Jasaitis, Neringos savivaldybės vicemeras Narūnas Lendraitis, Neringos savivaldybės vicemeras Sigitas Šveikauskas, Neringos savivaldybės administracijos direktorius Egidijus Šakalys, Neringos savivaldybės administracijos Teisės skyriaus vedėja Viktorija Budvytytė-Bedalienė, Neringos savivaldybės administracijos Biudžeto ir turto valdymo skyriaus vedėja Janina Kobozeva, Neringos savivaldybės administracijos vyr. specialistė (savivaldybės gydytoja) Rosita Bazarauskaitė, Neringos savivaldybės administracijos Švietimo skyriaus vedėja Asta Baškevičienė, Neringos savivaldybės administracijos Socialinės paramos skyriaus vedėja Audronė Tribulaitė, VšĮ „Nidos oro parkas“ direktorius Bronius Zaronskis, UAB „Neringos vanduo“ l.e.p. direktorius Darius Vaitkevičius, Neringos savivaldybės administracijos Strateginio planavimo, investicijų ir turizmo skyriaus vyr. specialistas Justas Kazlauskas, Nidos KTIC „Agila“ direktorė Edita Lubickaitė, Neringos savivaldybės administracijos Miesto tvarkymo ir statybos vyr. specialistė (ekologė) Renata Jakienė, Neringos savivaldybės administracijos Strateginio planavimo, investicijų ir turizmo skyriaus vyr. specialistė Medūnė Marija Šveikauskienė, Neringos savivaldybės administracijos Architektūros ir teritorijų planavimo skyriaus vyr. specialistė Violeta Šiaudvytienė, Neringos savivaldybės administracijos Miesto tvarkymo ir statybos skyriaus vedėja Rima Kasparavičiūtė.

**DARBOTVARKĖ:**

1. Dėl komiteto darbotvarkės (Arūnas Burkšas).
2. Dėl TP-16 Dėl Neringos savivaldybės Aplinkos apsaugos rėmimo specialiosios programos 2023 m. ataskaitos patvirtinimo (Renata Jakienė).
3. Dėl TP-17 Dėl Neringos savivaldybės Aplinkos apsaugos rėmimo specialiosios programos sąmatos 2024 m. patvirtinimo (Renata Jakienė).
4. Dėl TP-13 Rinkodaros Strategija Neringos savivaldybės turizmo rinkodaros ir komunikacijos strategiją 2023–2030 metams patvirtimo (Justas Kazlauskas).
5. Dėl TP-23 Dėl Neringos savivaldybės SVP 2024-2026 m. patvirtinimo (Justas Kazlauskas).
6. Dėl TP-22 Dėl Neringos savivaldybės biudžeto sudarymo ir vykdymo tvarkos aprašo. patvirtinimo pakeitimo (Janina Kobozeva).
7. Dėl TP-21 Dėl Neringos savivaldybės biudžeto apyvartinių lėšų sudarymo ir naudojimo tvarkos aprašo patvirtinimo (Janina Kobozeva).
8. Dėl TP-15 Dėl Neringos savivaldybės 2024 m. biudžeto patvirtinimo (Janina Kobozeva).
9. Dėl TP-14 Dėl paslaugų vietų sąrašo papildymo ir pakeitimo (Medūnė Marija Šveikauskienė).
10. Dėl TP-20 Dėl pritarimo dalyvauti Materialinio nepritekliaus mažinimo (MNM) programoje (Audronė Tribulaitė).
11. Dėl TP-19 Sutikimas perleisti nuomos teise Purvynes g. 9A (Violeta Šiaudvytienė).
12. Dėl TP-24 Dėl sutikimo perleisti statinius Miško g. 6 sutikimo (Violeta Šiaudvytienė).

**Papildomas klausimas.**

1. Dėl valstybinės žemės sklypo, esančio Pervalkos g. 6, Neringoje, nuomos sutarties nutraukimo (Violeta Šiaudvytienė).

**1. SVARSTYTA. Dėl Neringos savivaldybės tarybos Biudžeto, finansų ir ūkio valdymo komiteto darbotvarkės patvirtinimo.**

Posėdžio pirmininkas Arūnas Burkšas pristatė Neringos savivaldybės tarybos Biudžeto, finansų ir ūkio valdymo komiteto posėdžio darbotvarkę, kurioje numatyta svarstyti 11 klausimus.

Posėdžio pirmininkas pasiūlė į posėdžio darbotvarkę įtraukti 1 papildomą klausimą *„Dėl valstybinės žemės sklypo, esančio Pervalkos g. 6, Neringoje, nuomos sutarties nutraukimo“.*

Posėdžio pirmininkas pritarti Neringos savivaldybės tarybos Biudžeto, finansų ir ūkio valdymo komiteto posėdžio darbotvarkei su papildomu klausimu.

Balsuota: už – 10, prieš – 0, susilaikė – 0.

NUTARTA. Pritarti Neringos savivaldybės tarybos Biudžeto, finansų ir ūkio valdymo komiteto posėdžio darbotvarkei.

**2. SVARSTYTA. Dėl Neringos savivaldybės aplinkos apsaugos rėmimo specialiosios programos 2023 metų priemonių vykdymo ataskaitos patvirtinimo.**

Sprendimo projektą pristatė Renata Jakienė. Parengto sprendimo projekto tikslas - patvirtinti Neringos savivaldybės aplinkos apsaugos rėmimo specialiosios programos 2023 metų priemonių vykdymo ataskaitą. Vadovaujantis Aplinkos ministro 2011-03-04 įsakymu Nr. D1-201 patvirtinto Savivaldybių aplinkos apsaugos rėmimo specialiosios programos priemonių vykdymo patikrinimo tvarkos aprašo 4 punktu, Savivaldybė ne vėliau kaip iki kovo 1 d. pateikia regiono Aplinkos apsaugos departamentui savivaldybės tarybos sprendimu patvirtintą ataskaitą kartu su šio sprendimo kopija.

Posėdžio pirmininkas pasiūlė balsuoti dėl sprendimo projekto.

Balsuota: už –10, prieš – 0, susilaikė – 0.

NUTARTA. Pritarti sprendimo projektui „Dėl Neringos savivaldybės aplinkos apsaugos rėmimo specialiosios programos 2023 metų priemonių vykdymo ataskaitos patvirtinimo“ir teikti svarstyti Tarybos posėdyje.

*Prie posėdžio prisijungė komiteto narys Vaidas Venckus.*

**3. SVARSTYTA.** **Dėl Neringos savivaldybės aplinkos apsaugos rėmimo specialiosios programos 2024 metų sąmatos patvirtinimo.**

Sprendimo projektą pristatė Renata Jakienė. Parengto sprendimo projekto tikslas - patvirtinti Neringos savivaldybės aplinkos apsaugos rėmimo specialiosios programos 2024 metų sąmatą.

Vadovaujantis Lietuvos Respublikos savivaldybių aplinkos apsaugos rėmimo specialiosios programos įstatymo 2 straipsnio 2 ir 3 dalimis, taip pat Neringos savivaldybės administracijos direktoriaus 2023-12-19 įsakymu Nr. V13-360 sudarytos komisijos savivaldybės aplinkos apsaugos rėmimo specialiosios programos priemonių sąmatai parengti 2024-01-10 posėdžio protokolu Nr. V26-4 parengtas tarybos sprendimo projektas „Dėl Neringos savivaldybės aplinkos apsaugos rėmimo specialiosios programos 2024 metų sąmatos tvirtinimo“.

Aplinkos apsaugos rėmimo specialiosios programos 2024 metų prognozuojamos lėšos 26454 Eur, iš kurių 13454 Eur. praėjusių metų lėšų likutis.

Posėdžio pirmininkas pasiūlė balsuoti dėl sprendimo projekto.

Balsuota: už – 11, prieš – 0, susilaikė – 0.

NUTARTA. Pritarti sprendimo projektui „Dėl Neringos savivaldybės aplinkos apsaugos rėmimo specialiosios programos 2024 metų sąmatos patvirtinimo“ir teikti svarstyti Tarybos posėdyje.

**4. SVARSTYTA.** **Dėl Neringos savivaldybės turizmo rinkodaros ir komunikacijos strategijos 2023-2030 metams patvirtinimo.**

Sprendimo projektą pristatė Justas Kazlauskas. Sprendimo projekto tikslas - patvirtinti Neringos savivaldybės turizmo rinkodaros ir komunikacijos strategiją 2023-2030 metams (toliau - Strategija). Strategijos tikslas – formuoti Neringos, kaip patrauklaus kurorto, atitinkančio aukštus standartus, įvaizdį, siekiant didinti Neringos žinomumą, patrauklumą, konkurencingumą bei koordinuotai vykdyti rinkodaros ir komunikacijos veiksmus.

Neringos savivaldybės turizmo rinkodaros ir komunikacijos strategija 2023-2030 metams atnaujina Neringos savivaldybės turizmo rinkodaros ir komunikacijos strategiją 2016–2022 metams. Atnaujinta strategija rengiama 2023-2030 metams, remiantis Neringos savivaldybės strateginio plėtros plane 2021–2030 metams 1 prioriteto „Darnaus pajūrio ir vandens turizmo bei konkurencingumo augimas“, 1.2.4. uždavinio „Suformuoti išskirtinį Neringos kurorto įvaizdį“ 1.2.4.2. priemone „Efektyvių rinkodaros priemonių, kuriomis siekiama išryškinti Neringos kurorto išskirtinumą, kūrimas ir įgyvendinimas“. Su Strategijos projektu supažindinti Kuršių nerijos nacionalinio parko direkcija, Nidos kultūros ir turizmo informacijos centras „Agila“, turizmo verslo atstovai, 2023 m. gruodžio 4 d. vyko Strategijos pristatymas visuomenės atstovams.

Posėdžio pirmininkas pasiūlė balsuoti dėl sprendimo projekto.

Balsuota: už – 11, prieš – 0, susilaikė – 0.

NUTARTA. Pritarti sprendimo projektui „Dėl Neringos savivaldybės turizmo rinkodaros ir komunikacijos strategijos 2023-2030 metams patvirtinimo“ir teikti svarstyti Tarybos posėdyje.

**5. SVARSTYTA.** **Dėl Neringos savivaldybės 2024–2026 metų strateginio veiklos plano patvirtinimo.**

Sprendimo projektą pristatė Justas Kazlauskas. Sprendimo projekto tikslas – patvirtinti Neringos savivaldybės strateginį veiklos planą(toliau – SSVP) 2024-2026 metams. Neringos SSVP skirtas įgyvendinti Neringos savivaldybės2021–2030 metų strateginį plėtros planą, patvirtintą Neringos savivaldybės tarybos 2021 m. sausio 28 d. sprendimu Nr. T1-11.

Neringos SSVP parengtas atsižvelgiant į Neringos savivaldybės strateginiame plėtros  
plane suformuotus strateginius tikslus, aprašytas savivaldybės vykdomos programas, bei  
nurodytas lėšas ir finansavimo šaltinius programoms įgyvendinti.

SSVP yra rengiamas 3 metų laikotarpiui (kiekvienais metais jį tikslinant), detalizuoja  
savivaldybės strateginio plėtros plano ir savivaldybės atskirų ūkio šakų (sektorių) plėtros  
programų tikslų ir uždavinių įgyvendinimą ir sudaromas atsižvelgiant į planuojamus  
savivaldybės finansinius ir žmogiškuosius išteklius.

Neringos 2024–2026 metų SSVP projektą sudaro 8 veiklos programos, susidedančios iš  
Strateginio plėtros plano tikslų, uždavinių, priemonių, veiklos plano veiklų, finansavimo  
šaltinių ir rodiklių suvestinės, bei aprašomosios dalies, Neringos savivaldybės 2024–2026 metų  
administracinės naštos mažinimo priemonių įgyvendinimo plano, Savivaldybės viešųjų įstaigų  
ir savivaldybės valdomų įmonių planuojamų pasiekti pagrindinių veiklos rodiklių, 2024–2026  
metų Neringos savivaldybės infrastruktūros plėtros priemonių plano ir 2024 metų Neringos  
savivaldybės infrastruktūros plėtros rėmimo programos lėšų panaudojimo plano.

Komiteto nariai atkreipė dėmesį į VŠĮ Nidos oro parko veikos organizavimui numatytų lėšų 200,0 tūkst. poreikio pagrįstumo ir paprašė iki Tarybos posėdžio įvardinti kokios priemonės bus vykdomos.

Pažymėta, kad po SSVP projekto viešo svarstymo buvo pakoreguotas 07 programos stebėsenos rodiklio „Slaugos lovų užimtumas, proc.“ reikšmė - 100 proc.

Komitete bendru sutarimu pasiūlyta veiklą „Juodkrantės Raganų kalno sutvarkymas“ papildyti rodikliu dėl projekto parengimo ir sutvarkymo darbų.

Justas Kazlauskas informavo, kad atliktos šios SSVP projekto korekcijos:

**5 programa**

* Po infrastruktūros priemonių plano pakeitimo:

1.1.3.2.6. Pervalkos molo sutvarkymas (statyba) (T)

**BUVO** SPP 0, SB 350,0, **YRA** SPP 229,8, SB 120,2

* **Keičiamas** 2.1.1.5.14. Pervalkos dviračių tako atkarpos įrengimas finansavimo šaltinis vietoj „ESF“ keičiama į „VB“, nelieka RPP
* **Nauja veikla** 2.1.1.5.15. Dviračių tako nuo privažiuojamojo rajoninio kelio prie Preilos Nr. 2210 iki Preilos evangelikų liuteronų senųjų kapinių (Preilos g. 10A.) (RPP)+ prie stebėsenos rodiklių:

|  |  |  |  |  |  |
| --- | --- | --- | --- | --- | --- |
| **2.1.1.5.15 veikla. Dviračių tako nuo privažiuojamojo rajoninio kelio prie Preilos Nr. 2210 iki Preilos evangelikų liuteronų senųjų kapinių (Preilos g. 10A.)** | | | | | |
| V-02-01-01-05-15-01 | Parengtas techninis projektas, proc. | 100 | 0 | 0 | 2.1.1.5. |
| V-02-01-01-05-15-02 | Atlikti darbai, proc. | 0 | 55 | 45 | 2.1.1.5. |

* 1.1.3.2.5 veikla. Juodkrantės uosto L. Rėzos g. 1D, Neringos sav. Neringos m. statyba

**Nebuvo rodiklio darbams, papildytas stebėsenos rodikliu**

V-01-01-03-02-05-02 Atlikti darbai , proc. 0/30/40 ( bus baigtas 2027 m. pabaigoje)

* **1.1.2.1.2 veikla Juodkrantės Raganų kalno sutvarkymas** papildyta rodikliu:

V-01-01-02-01-02-02 Juodkrantės Raganų kalno takų tvarkymo darbai, proc.

|  |  |  |  |  |  |
| --- | --- | --- | --- | --- | --- |
| V-01-01-02-01-02-02 | Juodkrantės Raganų kalno takų tvarkymo darbai, proc. | 0 | 20 | 80 | 1.1.2.1. |

Ir lėšų poreikis:

Papildžius rodiklį , koreguojasi 2026 m. poreikis (tūkst. Eur) 30,0 (buvo 0)

* **Veiklai** keistas lėšų poreikis: **2.1.1.7.1. VŠĮ Nidos oro parko veikos organizavimas**

BUVO

|  |  |  |  |
| --- | --- | --- | --- |
| SBB | 127,9 | 200 | 200 |

YRA

|  |  |  |  |
| --- | --- | --- | --- |
| SBB | 127,9 | 127,9 | 127,9 |

**2 programa**

Suma didėja SBB +7,5 (didėja programos 2024 m. suma viso):

3.2.1.3.3 Pedagoginės psichologinės pagalbos teikimas +SBB 7,5 (2024 m.)

Po infrastruktūros priemonių plano pakeitimo koreguojasi finansavimo šaltiniai:

2.2.3.1.1. Aktyvaus poilsio, laisvalaikio, sporto infrastruktūros atnaujinimas ir įrengimas

**BUVO** SPP 118,7, SBB 132,3

**YRA** SPP 98,7, KTF 20,0 ,SBB 132,2

**4 programa**

Koreguotos rodiklio **R02.02.02** reikšmės į 3/4/5 (buvo 0/0/0/) (techninė klaida)

**3 programa**

Naujas rodiklis R-01-01-01 (3) Sutvarkytas objektų paveldo objektų sk. 2/3/3 ( praleistas, techninė klaida)

Lėšos 2.2.1.2.1. KTIC „Agila“ rekonstrukcija (T) SVA Buvo 2893,7, YRA 2873,7 (-20)

**1 programa**

**Naujas rodiklis** R-02-02-02 Dirbančiųjų ilgiau nei 3 m. pritrauktų specialistų skaičius

**6 programa**

Lėšų poreikis 3.3.4.2.2 veikla. Kopų apsaugos vykdymas SVA 20,0 (papildomai, BUVO 0) -atsižvelgta į Kuršių nerijos nacionalinio parko direkcijos raštą Nr. S1-754 (gauta 2024-01-23).

Posėdžio pirmininkas pasiūlė balsuoti dėl SSVP projekto 06 Aplinkos apsaugos programos papildymo.

Balsuota: už – 9, prieš – 0, susilaikė – 0.

*Komiteto narė Agnė Jenčauskienė nusišalino nuo balsavimo dėl artimo asmens darbinių santykių Kuršių nerijos nacionalinio parko direkcijoje. Komiteto narys Mindaugas Vaitonis nusišalino nuo balsavimo dėl darbinių santykių Kuršių nerijos nacionalinio parko direkcijoje.*

Posėdžio pirmininkas pasiūlė balsuoti dėl sprendimo projekto (su visais papildymais).

Balsuota: už – 11, prieš – 0, susilaikė – 0.

NUTARTA. Pritarti sprendimo projektui „Dėl Neringos savivaldybės 2024–2026 metų strateginio veiklos plano patvirtinimo“ (su papildymais)ir teikti svarstyti Tarybos posėdyje.

**6. SVARSTYTA.** **Dėl Neringos savivaldybės tarybos 2023 m. gegužės 25 d. sprendimo Nr. T1-107 „Dėl Neringos savivaldybės biudžeto sudarymo ir vykdymo tvarkos aprašo patvirtinimo“ pakeitimo.**

Sprendimo projektą pristatė Janina Kobozeva. Sprendimo projekto tikslas - pakeisti Neringos savivaldybės biudžeto sudarymo ir vykdymo tvarkos aprašo, patvirtinto Neringos savivaldybės tarybos 2023 m. gegužės 25 d. sprendimu Nr. T1-107 „Neringos savivaldybės biudžeto sudarymo ir vykdymo tvarkos aprašo patvirtinimo“ 11, 23, 54, 56.2, 57 punktus ir papildyti 11.3 papunkčiu.

Pagal Lietuvos Respublikos biudžeto sandaros įstatymo 26 straipsnį, tvirtinant savivaldybės biudžetą, sprendime turi būti nurodyta bendra pajamų suma ir jų paskirstymas pagal pajamų rūšis, bendra asignavimų suma ir jų paskirstymas biudžetinėms įstaigoms ar savivaldybių administracijos struktūriniams padaliniams programoms vykdyti, tais biudžetiniais metais planuojama metinė įsiskolinimų (mokėtinų sumų, išskyrus sumas paskoloms grąžinti) pokyčio suma. Iki šiol galiojusioje Biudžeto sandaros įstatymo redakcijoje numatyta, kad sprendime dėl biudžeto tvirtinimo turėjo būti nurodyta bendra asignavimų suma, iš jų darbo užmokesčiui, suma ir jų paskirstymas biudžetinėms įstaigoms ar savivaldybių administracijos padaliniams programoms vykdyti. Vadovaujantis Biudžeto sandaros įstatymo 6 straipsniu Asignavimų valdytojai biudžetiniais metais vieną kartą per ketvirtį gali keisti bendros asignavimų sumos ketvirtinį paskirstymą programai vykdyti, pateikę prašymus Savivaldybės administracijai.

Posėdžio pirmininkas pasiūlė balsuoti dėl sprendimo projekto.

Balsuota: už –11, prieš – 0, susilaikė – 0.

NUTARTA. Pritarti sprendimo projektui „Dėl Neringos savivaldybės tarybos 2023 m. gegužės 25 d. sprendimo Nr. T1-107 „Dėl Neringos savivaldybės biudžeto sudarymo ir vykdymo tvarkos aprašo patvirtinimo“ pakeitimo“ir teikti svarstyti Tarybos posėdyje.

**7. SVARSTYTA.** **Dėl Neringos savivaldybės biudžeto apyvartinių lėšų sudarymo ir naudojimo tvarkos aprašo patvirtinimo.**

Sprendimo projektą pristatė Janina Kobozeva. Sprendimo projekto tikslas - nustatyti Neringos savivaldybės biudžeto apyvartinių lėšų naudojimo tvarką patvirtinant Neringos savivaldybės biudžeto apyvartinių lėšų sudarymo ir naudojimo tvarkos aprašą.

Biudžeto sandaros įstatymo 24 straipsnyje numatyta, kad Savivaldybės biudžeto apyvartinės lėšos sudaromos iš savivaldybės biudžeto lėšų likučio, o kai jo nepakanka, - iš biudžeto pajamų. Savivaldybės biudžeto apyvartinės lėšos naudojamos savivaldybės tarybos nustatyta tvarka.

Posėdžio pirmininkas pasiūlė balsuoti dėl sprendimo projekto.

Balsuota: už – 11, prieš – 0, susilaikė – 0.

NUTARTA. Pritarti sprendimo projektui „Dėl Neringos savivaldybės biudžeto apyvartinių lėšų sudarymo ir naudojimo tvarkos aprašo patvirtinimo“ ir teikti svarstyti Tarybos posėdyje.

*Visi Komiteto nariai (išskyrus Arūną Burkšą,* *Dianą Starkutę-Kriukovę) pareiškė nusišalinimą nuo posėdžio darbotvarkės klausimo Nr. 3 svarstymo dėl savivaldybės biudžeto projekte tarybos narių atlyginimams numatytų lėšų. Nesusidarius kvorumui nusišalinimai nepriimti.*

**8. SVARSTYTA.** **Dėl Neringos savivaldybės 2024 metų biudžeto patvirtinimo.**

Sprendimo projektą pristatė Janina Kobozeva. Patvirtinti Neringos savivaldybės 2024 metų biudžetą – prognozuojamas 2024 metų biudžeto pajamas, nustatyti asignavimus asignavimų valdytojų programoms vykdyti ir paskirstyti asignavimus iš apyvartinių lėšų 2024 m. sausio 1 d. likučio.

Prognozuojama, kad 2024 metais Neringos savivaldybės biudžeto planuojamos pajamos – 17948,0 tūkst. Eur ir 5013,2 tūkst. Eur (praėjusių metų nepanaudota pajamų dalis) kiti finansavimo šaltiniai (sprendimo projekto 1 priedas). Savivaldybės 2024 metų biudžeto pajamos planuojamos 7,79 proc. arba 1297,8 tūkst. Eur didesnės lyginant su 2023 m. patvirtintomis pajamomis. Pajamų didėjimui įtaką daro 2024 m. GPM įplaukos 1665,0 tūkst. Eur, mokesčiai ir kitos pajamos 267,3 tūkst. Eur. Dotacijų planas mažėja 634,5 tūkst. Eur.

Neringos savivaldybės 2024 metų planuojami biudžeto asignavimai – **22961,2** tūkst. Eur, iš jų **5013,2** tūkst. Eur asignavimai (apyvartinių lėšų 2024 m. sausio 1 d. likutis) iš kitų finansavimo šaltinių, t.y. 1679,7 tūkst. Eur arba 7,89 % didesni, nei 2023 metais patvirtinti biudžeto asignavimai.

2024 metų biudžeto projekte numatyti asignavimai – 22961,2 tūkst. Eur, iš jų asignavimai savivaldybės savarankiškoms funkcijoms vykdyti – 15534,5 tūkst. Eur, lyginant su 2023 m. patvirtintu planu didesni 1784,0 tūkst. Eur.

01 Savivaldybės valdymo programai planuojama **4673,8** tūkst. Eur, ir tai sudaro 20,36 % visų asignavimų, iš jų: Neringos savivaldybės tarybos darbo organizavimui – 514,9 tūkst. Eur, Neringos savivaldybės kontrolės ir audito tarnybos darbo organizavimui – 91,3 tūkst. Eur, savivaldybės administracijos padalinių ir specialistų darbo organizavimui – 2863,5 tūkst. Eur,   
mero rezervui – 41,1 tūkst. Eur, dalyvaujamojo biudžeto projektų įgyvendinimas – 40,0 tūkst. Eur, kontrolės postų veiklos užtikrinimui ir kokybės gerinimui (Biudžetinė įstaiga „Paslaugos Neringai“) – 343,7 tūkst. Eur, savivaldybės finansinių įsipareigojimų vykdymui –70,0 tūkst. Eur, valstybinėms (perduotoms savivaldybėms) funkcijoms atlikti ir kita tikslinė dotacija – 320,3 tūkst. Eur, kitoms funkcijoms (PĮ) – 389,0 tūkst. Eur.

02 Švietimo ir sporto veiklos programai vykdyti planuojama **4028,9** tūkst. Eur, iš jų: ikimokyklinėms įstaigoms – 810,0 tūkst. Eur, iš jų: lėšos ugdymo reikmėms (MK) – 177,7 tūkst. Eur, pajamų įmokos – 59,0 tūkst. Eur; gimnazijai – 1631,4 tūkst. Eur, iš jų: lėšos ugdymo reikmėms (MK ir kita dotacija) – 585,9 tūkst. Eur, pajamų įmokos – 150,5 tūkst. Eur; neformaliojo ugdymo įstaigoms – 954,5 tūkst. Eur, iš jų: pajamų įmokos – 176,9 tūkst. Eur ir kitoms veikloms – 633,0 tūkst. Eur. Ši programa sudaro 17,55 % visų biudžeto asignavimų.

03 Kultūros ir jaunimo veiklos programai planuojama **5727,3** tūkst. Eur, iš jų: kultūros įstaigoms – 2167,4 tūkst. Eur (iš jų pajamų įmokos 188,1 tūkst. Eur), KTIC „Agila“ rekonstrukcijai – 2873,7 tūkst. Eur, Mero fondui – 15,0 tūkst. Eur, kitoms šios programos vykdomoms veikloms – 645,2 tūkst. Eur, jaunimo veiklos įgyvendinimui – 26,0 tūkst. Eur. Ši programa sudaro 24,94 % visų biudžeto asignavimų.

04 Socialinės paramos programai planuojama **2484,2** tūkst. Eur, iš jų: Neringos socialinių paslaugų centro veiklos užtikrinimui – 675,7 tūkst. Eur (iš jų dotacijos 199,9 tūkst. Eur; pajamų įmokos 10,5 tūkst. Eur), socialinei paramai, socialinių projektų rėmimui, socialinių paslaugų teikimui ir kompensacijų mokėjimui – 316,4 tūkst. Eur (iš jų dotacijos 131,4 tūkst. Eur, keleivių vežimo gerinimui – 270,0 tūkst. Eur, savivaldybės gyvenamojo fondo plėtrai – 1222,1 tūkst. Eur. Ši programa sudaro 10,82 % visų asignavimų.

05 Miesto infrastruktūros priežiūros ir plėtros programai planuojama **4717,0** tūkst. Eur, arba 20,54% nuo visų asignavimų. Didžioji dalis šios programos lėšų tenka Biudžetinės įstaigos „Paslaugos Neringai“ veiklos vykdymui – 3206,3 tūkst. Eur (pajamų įmokos 346,2 tūkst. Eur), projekto „Daugiabučių namų renovacija“ įgyvendinimas – 50,0 tūkst. Eur, veiklos „Esamų viešųjų erdvių ir objektų sutvarkymas bei nepertraukiamos priežiūros užtikrinimas“ vykdymui – 330,0 tūkst. Eur, Pervalkos molo sutvarkymui – 200,0 tūkst. Eur, teritorijų planavimo dokumentų rengimui – 205,0 tūkst. Eur ir kitų veiklų vykdymui – 725,7 tūkst. Eur.

06 Aplinkos apsaugos programai planuojama **597,5** tūkst. Eur, iš jų: specialiajai aplinkos apsaugos rėmimo programai – 18,8 tūkst. Eur, komunalinių atliekų surinkimui ir tvarkymui (koncesijos sutartis) – 420,0 tūkst. Eur, vandenvalos ir vandenruošos ūkio optimizavimui (projekto atsinaujinančių elektros šaltinių įgyvendinimui) – 31,7 tūkst. Eur ir kitoms veikloms 127,0 tūkst. Eur. Aplinkos apsaugos programa sudaro 2,60 % visų savivaldybės biudžeto asignavimų.

07 Turizmo rekreacijos, smulkaus ir vidutinio verslo programai planuojama **252,4** tūkst. Eur veiklų vykdymui. Turizmo rekreacijos, smulkaus ir vidutinio verslo programa sudaro 1,10 % visų asignavimų.

08 Sveikatos priežiūros programai planuojama **480,1** tūkst. Eur, iš jų: savivaldybės visuomenės sveikatos rėmimo specialiajai programai – 10,0 tūkst. Eur, Neringos PSPC fizioterapijos ir rentgeno kabinetų, laboratorijos daliniam išlaikymui, slaugos ir palaikomojo gydymo stacionarių paslaugų plėtros, kokybės gerinimui, odontologo paslaugų užtikrinimui, GMP Juodkrantėje išlaikymui – 410,9 tūkst. Eur, visuomenės sveikatos priežiūros funkcijai vykdyti (deleguota funkcija) – 31,4 tūkst. Eur, 20 procentų Savivaldybės visuomenės sveikatos rėmimo specialiajai programai – 6,0 tūkst. Eur, projekto „Žmonių saugumo didinimas Baltijos jūroje per tarptautinį bendradarbiavimą Vakarų Lietuvoje ir Kuržemėje“ įgyvendinimui – 5,5 tūkst. Eur ir kitų veiklų vykdymui – 16,3 tūkst. Eur. Ši programa sudaro 2,09 % visų asignavimų.

Atsižvelgiant į Neringos savivaldybės tarybos Liberalų sąjūdžio frakcijos pastabas, posėdžio pirmininkas Arūnas Burkšas paprašė savivaldybės administracijos pateikti informaciją apie atliktų darbų apimtis tvarkant vilą „*Monbijou*“ bei planuojamus darbus (nurodant lėšų poreikį ir šaltinį).

Janina Kobozeva pristatė sprendimo projekto pakeitimus dėl valstybės skiriamų lėšų.

Atsižvelgiant į Kuršių nerijos nacionalinio parko direkcijos raštą Nr. S1-754 (gauta 2024-01-23) ir į komiteto priimtą SSVP projekto 06 Aplinkos apsaugos programos veiklos „Kopų apsaugos vykdymas“ papildymą, biudžeto projekto 10 priede veiklai „Kopų apsaugos vykdymas“ numatoma 20,0 tūkst. Eur.

Posėdžio pirmininkas pasiūlė balsuoti dėl biudžeto projekto pakeitimo.

Balsuota: už – 9, prieš – 0, susilaikė – 0.

*Komiteto narė Agnė Jenčauskienė nusišalino nuo balsavimo dėl artimo asmens darbinių santykių Kuršių nerijos nacionalinio parko direkcijoje. Komiteto narys Mindaugas Vaitonis nusišalino nuo balsavimo dėl darbinių santykių Kuršių nerijos nacionalinio parko direkcijoje.*

Posėdžio pirmininkas pasiūlė balsuoti dėl bendro sprendimo projekto.

Balsuota: už – 10, prieš – 0, susilaikė – 1 (Dovydas Mikelis).

NUTARTA. Pritarti sprendimo projektui „Dėl Neringos savivaldybės 2024 metų biudžeto patvirtinimo“ ir teikti svarstyti Tarybos posėdyje.

*Komiteto narys Vaidas Venckus nusišalino nuo dalyvavimo svarstant darbotvarkės klausimą Nr. 9 dėl artimam asmeniui išduoto* *prekiauti ar teikti paslaugas Neringos savivaldybės tarybos nustatytose viešosiose vietose leidimo. Nusišalinimui bendru Komiteto narių sutarimu pritarta. Komiteto narys išėjo iš posėdžių salės.*

**9. SVARSTYTA.** **Dėl Neringos savivaldybės tarybos 2022 m. sausio 13 d. sprendimo Nr. T1-2 „Dėl vietinės rinkliavos už leidimo prekiauti ar teikti paslaugas Neringos savivaldybės tarybos nustatytose viešosiose vietose išdavimą nuostatų patvirtinimo“ pakeitimo.**

Sprendimo projektą pristatė Medūnė Marija Šveikauskienė. Sprendimo projekto tikslas pagal Neringos savivaldybės administracijos Architektūros ir teritorijų planavimo skyriaus parengtą ir patvirtintą papildytą viešųjų vietų prekybai ir paslaugoms teikti sąrašą bei schemas pakeisti bei papildyti Vietinės rinkliavos už leidimų prekybai ar paslaugos teikti nuostatus.

Sprendimo projektu siūloma nustatyti vietinės rinkliavos dydžius aukščiau minėtoms prekybos ir paslaugų vietoms:

- vietai Nr. 1.8, atsižvelgiant į 2022 metais patvirtintus vietinės rinkliavos dydžius prekiauti maisto prekėmis nuo (iš) laikinų statinių, kioskų, prekybai pritaikytų automobilių, prekybai pritaikytų priekabų nustatyti 900 Eur pradinį vietinės rinkliavos dydį;

- vietoms Nr. 17 nustatyti pradinį vietinės rinkliavos dydį Nidoje -1000 Eur, Juodkrantėje-700 Eur, atsižvelgiant į tai, kad vykdant konkursus prekybai gintaro dirbiniais nuomojant savivaldybės turtą, verslo atstovai šias vietas įsigijo už - 1400 Eur .

- vietai Nr, 18.1 nustatyti 30 000 Eur pradinį vietinės rinkliavos dydį, atsižvelgiant į tai, kad šioje vietoje ankstesniais metai buvo vykdoma renginių organizavimo veikla ir į Savivaldybės biudžetą buvo sumokėta: 2021- 34400 Eur, 2022 – 19200 Eur (2 mėn. veikė), 2023- 32800 Eur.

Visoms minėtoms vietoms nustatyti ir 5 metų pradinio rinkliavos dydžio galiojimo terminą (toliau - terminas).

Vadovaujantis 2023 12 21 dienos Tarybos sprendimu dėl „Prekybos ar paslaugų teikimo viešose vietose sąrašo ir schemų patvirtinimo pakeitimo“ bus pakeisti Nuostatų 1 priedo 1, 14 punktai bei „Pastabų“ 4 punktas, išbraukiant nuostatą dėl prekybos alkoholiniais gėrimais.

Komitete diskutuota dėl po Švietimo, kultūros, sporto, socialinės apsaugos, sveikatos ir kurorto reikalų komiteto posėdžio rengėjos pateikto pakeitimo *„4. Nustatyti, kad iki 2024 m. sausio 1 d. išduotiems leidimams prekiauti ar teikti paslaugas Neringos savivaldybės tarybos nustatytose viešosiose vietose galioja jų išdavimo dieną galiojusių Vietinės rinkliavos už leidimo prekiauti ar teikti paslaugas Neringos savivaldybės tarybos nustatytose viešosiose vietose išdavimą nuostatų, patvirtintų Neringos savivaldybės tarybos 2022 m. sausio 13 d. sprendimu Nr. T1-2 „Dėl Vietinės rinkliavos už leidimo prekiauti ar teikti paslaugas Neringos savivaldybės tarybos nustatytose viešosiose vietose išdavimą nuostatų patvirtinimo“, redakcija.“*

Komiteto nariai svarstė ar galima šiuo metu nuostatuose keisti konkurso sąlygas dėl asmenims jau išduotų leidimų pratęsimo galimybės, ar tikslinga teisės akto projekte apsibrėžti terminus „*iki 2024 m. sausio 1 d.“.* Atsižvelgiant į tai, posėdžio pirmininkas Arūnas Burkšas paprašė savivaldybės administracijos iki Tarybos posėdžio pateikti teisinę išvadą dėl Neringos savivaldybės tarybos 2022 m. sausio 13 d. sprendimą Nr. T1-2 „Dėl vietinės rinkliavos už leidimo prekiauti ar teikti paslaugas Neringos savivaldybės tarybos nustatytose viešosiose vietose išdavimą nuostatų patvirtinimo“ papildymo 4 punkto formuluotės nustatant/nenustatant taikymo terminą .

Posėdžio pirmininkas Arūnas Burkšas pasiūlė sprendimo projektą atidėti iki tarybos posėdžio.

NUTARTA. Sprendimo projektą „Dėl Neringos savivaldybės tarybos 2022 m. sausio 13 d. sprendimo Nr. T1-2 „Dėl vietinės rinkliavos už leidimo prekiauti ar teikti paslaugas Neringos savivaldybės tarybos nustatytose viešosiose vietose išdavimą nuostatų patvirtinimo“ pakeitimo“ atidėti iki Tarybos posėdžio.

*Posėdžio pirmininkas Vaidas Venckus sugrįžo į posėdžių salę.*

**11. SVARSTYTA. Dėl sutikimo perleisti valstybinės žemės sklypo, esančio Purvynės g. 9A, Neringoje.**

Sprendimo projektą pristatė Violeta Šiaudvytienė. Siekiant tinkamai vykdyti Lietuvos Respublikos vietos savivaldos įstatymo nuostatas, pavestas savivaldybei, jog sprendimų dėl savivaldybei patikėjimo teise perduotos valstybinės žemės valdymo, naudojimo ir disponavimo ja yra išimtinė savivaldybės tarybos kompetencija, vadovaujantis teisės aktų nuostatomis reikalingas tarybos sprendimas dėl valstybinės žemės nuomos teisės perleidimo. Priėmus sprendimą išduoti sutikimą perleisti valstybinės žemės nuomos teisę asmuo galės parduoti nekilnojamąjį daiktą.

Posėdžio pirmininkas pasiūlė balsuoti dėl sprendimo projekto.

Balsuota: už – 11, prieš – 0, susilaikė – 0.

NUTARTA. Pritarti sprendimo projektui „Dėl sutikimo perleisti valstybinės žemės sklypo, esančio Purvynės g. 9A, Neringoje“ir teikti svarstyti Tarybos posėdyje.

**12. SVARSTYTA.** **Dėl sutikimo perleisti statinius, adresu Miško g. 6, Neringoje, išdavimo.**

Sprendimo projektą pristatė Violeta Šiaudvytienė. Siekiant tinkamai vykdyti Lietuvos Respublikos vietos savivaldos įstatymo nuostatas, pavestas savivaldybei, jog sprendimų dėl savivaldybei patikėjimo teise perduotos valstybinės žemės valdymo, naudojimo ir disponavimo ja yra išimtinė savivaldybės tarybos kompetencija, vadovaujantis teisės aktų nuostatomis reikalingas tarybos sprendimas dėl valstybinėje žemėje esančio statinio perleidimo. Priėmus sprendimą išduoti sutikimą perleisti valstybinės žemės nuomos teisę asmuo galės parduoti nekilnojamąjį daiktą.

Posėdžio pirmininkas pasiūlė balsuoti dėl sprendimo projekto.

Balsuota: už – 11, prieš – 0, susilaikė – 0.

NUTARTA. Pritarti sprendimo projektui „Dėl sutikimo perleisti statinius, adresu Miško g. 6, Neringoje, išdavimo“ ir teikti svarstyti Tarybos posėdyje.

**13. SVARSTYTA. Dėl valstybinės žemės sklypo, esančio Pervalkos g. 6, Neringoje, nuomos sutarties nutraukimo.**

Sprendimo projektą pristatė Violeta Šiaudvytienė. Siekiant tinkamai vykdyti Lietuvos Respublikos vietos savivaldos įstatymo nuostatas, pavestas savivaldybei, jog sprendimų dėl savivaldybei patikėjimo teise perduotos valstybinės žemės valdymo, naudojimo ir disponavimo ja yra išimtinė savivaldybės tarybos kompetencija, vadovaujantis teisės aktų nuostatomis reikalingas tarybos sprendimas dėl valstybinės žemės nuomos sutarties nutraukimo.

Priėmus sprendimą valstybinės žemės nuomotojas galės Nekilnojamojo turto registre išsiregistruoti valstybinės žemės nuomos sutartį su vėlesniais pakeitimais.

Posėdžio pirmininkas pasiūlė balsuoti dėl sprendimo projekto.

Balsuota: už – 11, prieš – 0, susilaikė – 0.

NUTARTA. Pritarti sprendimo projektui „Dėl valstybinės žemės sklypo, esančio Pervalkos g. 6, Neringoje, nuomos sutarties nutraukimo“ ir teikti svarstyti Tarybos posėdyje.

Posėdžio pirmininkas Arūnas Burkšas

Posėdžio sekretorė Ignė Kriščiūnaitė