### 

**NERINGOS SAVIVALDYBĖS TARYBOS**

**BIUDŽETO, FINANSŲ IR ŪKIO VALDYMO KOMITETAS**

**POSĖDŽIO PROTOKOLAS**

2024-06-19 Nr. T-17

Neringa

Posėdis vyko: 10.00 val. – 12.00 val.

Posėdžio pirmininkas – Neringos savivaldybės tarybos Biudžeto, finansų ir ūkio valdymo komiteto pirmininkas Arūnas Burkšas.

Posėdžio sekretorė – Ignė Kriščiūnaitė, Neringos savivaldybės tarybos posėdžių sekretorė.

Posėdyje dalyvavo Neringos savivaldybės tarybos Biudžeto, finansų ir ūkio valdymo komiteto nariai: Vaidas Venckus, Sandra Berletaitė, Dovydas Mikelis, Diana Starkutė-Kriukovė, Mindaugas Vaitonis, Zigmantas Raudys, Arvydas Mockus, Algirdas Kurtinaitis, Agnė Jenčauskienė.

Posėdyje nedalyvavo Neringos savivaldybės tarybos Biudžeto, finansų ir ūkio valdymo komiteto narys Matas Lasauskas.

Posėdyje taip pat dalyvavo: Neringos savivaldybės meras Darius Jasaitis, Neringos savivaldybės vicemeras Narūnas Lendraitis, Neringos savivaldybės vicemeras Sigitas Šveikauskas, Neringos savivaldybės administracijos direktorius Egidijus Šakalys, Neringos savivaldybės administracijos Teisės skyriaus vedėja Viktorija Budvytytė-Bedalienė, Neringos savivaldybės administracijos Biudžeto ir turto valdymo skyriaus vedėja Janina Kobozeva, Neringos savivaldybės administracijos Miesto tvarkymo ir statybos skyriaus vedėjo pavaduotojas Simonas Sakevičius, Neringos savivaldybės administracijos Architektūros ir teritorijų planavimo skyriaus vyr. specialistė Lina Lukauskaitė, Neringos savivaldybės administracijos Architektūros ir teritorijų planavimo skyriaus vyr. specialistas (inžinierius) Juozas Josas, Neringos savivaldybės administracijos Strateginio planavimo, investicijų ir turizmo skyriaus vyr. specialistas Justas Kazlauskas, Neringos savivaldybės administracijos Architektūros ir teritorijų planavimo skyriaus vyr. specialistė Violeta Šiaudvytienė, Neringos savivaldybės administracijos Architektūros ir teritorijų planavimo skyriaus vedėjas (vyr. architektas) Laimonas Bogušas, Neringos savivaldybės administracijos vyriausioji specialistė (savivaldybės gydytoja) Rosita Bazarauskaitė, Neringos pirminės sveikatos  
priežiūros centro teisininkė Erika Liauksminė, Neringos pirminės sveikatos priežiūros centro vyriausioji buhalterė Snieguolė Gakienė.

**DARBOTVARKĖ:**

1. Dėl komiteto darbotvarkės (Arūnas Burkšas).
2. Dėl asmenų paklausimų: Dėl Moterų paplūdimio tako. Dėl tarybos posėdžių salės (Arūnas Burkšas).
3. Dėl TP-196 Dėl valstybės turto perėmimo savivaldybės nuosavybėn (Aina Kisielienė).
4. Dėl TP-200 Dėl vietinės rinkliavos parkavimo sprendimo pakeitimo (Simonas Sakevičius).
5. Dėl TP-206 Dėl pritarimo Neringos savivaldybės ir AB „Via Lietuva“ bendradarbiavimo sutarties projektui (Simonas Sakevičius).
6. Dėl TP-202 Dėl sutikimų statyti ir naudoti valstybinės reikšmės paviršiniuose vandens telkiniuose laikinuosius nesudėtinguosius statinius išdavimo taisyklių patvirtinimo (Juozas Josas).
7. Dėl TP-204 Dėl viešųjų elektromobilių įkrovimo prieigų įrengimo Neringos savivaldybėje plano iki 2030 metų patvirtinimo (Juozas Josas).
8. Dėl TP-207 Dėl pritarimo projektui „Neringos turizmo įžvalgų platforma“ įgyvendinimui (Justas Kazlauskas).
9. Dėl TP-208 Dėl Neringos savivaldybės 2024 m. biudžeto patvirtinimo (Janina Kobozeva).
10. Dėl TP-209 Dėl valstybinės žemės sklypo, esančio Nidos-Smiltynės pl. 33, Neringoje, nuomos sutarties pakeitimo (Violeta Šiaudvytienė).
11. Dėl TP-210 Dėl kitos paskirties valstybinės žemės sklypo, esančio Preilos g. 101, Neringoje, dalių nustatymo (Violeta Šiaudvytienė).
12. Dėl TP-211 Dėl valstybinės žemės sklypo, esančio G. D. Kuverto g. 15, Neringoje, nuomos sutarties pakeitimo (Violeta Šiaudvytienė).

**Papildomi:**

1. Dėl TP-212 Dėl mokamų palaikomojo gydymo ir slaugos paslaugų (lovadienių), finansuojamų iš Neringos savivaldybės biudžeto, skyrimo ir apmokėjimo viešojoje įstaigoje Neringos pirminės sveikatos priežiūros centre tvarkos aprašo patvirtinimo (Rosita Bazarauskaitė).
2. Dėl TP-213 Dėl kitos paskirties valstybinės žemės sklypo, esančio Pamario g. 23, Neringoje, dalies nuomos (Violeta Šiaudvytienė).

15. Dėl TP-214 Dėl valstybinės žemės sklypo, esančio Ievos Kalno g. 8, Neringoje, nuomos sutarties nutraukimo (Violeta Šiaudvytienė).

16. Dėl TP-215 Dėl valstybinės žemės sklypo, esančio Vėtrungių g. 17, Neringoje, nuomos sutarties nutraukimo (Violeta Šiaudvytienė).

17. Dėl TP-216 Dėl valstybinės žemės sklypo, esančio Vėtrungių g. 17, Neringoje, nuomos sutarties nutraukimo (Violeta Šiaudvytienė);

18. Dėl TP-217 Dėl kitos paskirties valstybinės žemės sklypo, esančio Preilos g. 89, Neringoje, dalies nuomos (Violeta Šiaudvytienė);

19. Dėl pritarimo iniciatyvai įamžinti „Kuršių marių regatos“ 70 metų sukaktį Nidoje (Laimonas Bogušas);

20. Dėl Neringos savivaldybės tarybos 2023 m. birželio 29 d. sprendimo Nr. T1-168 „Dėl Neringos savivaldybės istorinės atminties ir įvaizdžio formavimo komisijos sudarymo“ pakeitimo (Laimonas Bogušas);

**1. SVARSTYTA. Dėl Neringos savivaldybės tarybos Biudžeto, finansų ir ūkio valdymo komiteto darbotvarkės patvirtinimo.**

Posėdžio pirmininkas Arūnas Burkšas pristatė Neringos savivaldybės tarybos Biudžeto, finansų ir ūkio valdymo komiteto posėdžio darbotvarkę, kurioje numatyta svarstyti 11 klausimų ir pasiūlė įtraukti 8 papildomus klausimus.

Posėdžio pirmininkas pasiūlė bendru sutarimu pritarti Neringos savivaldybės tarybos Biudžeto, finansų ir ūkio valdymo komiteto posėdžio darbotvarkei su papildomais klausimais.

Posėdžio pirmininkas pasiūlė balsuoti dėl bendros posėdžio darbotvarkės.

Balsuota: už –10, prieš – 0, susilaikė – 0.

NUTARTA. Pritarti Neringos savivaldybės tarybos Biudžeto, finansų ir ūkio valdymo komiteto posėdžio darbotvarkei.

**2. SVARSTYTA. Dėl asmenų paklausimų: Dėl Moterų paplūdimio tako. Dėl tarybos posėdžių salės.**

Posėdžio pirmininkas Arūnas Burkšas informavo, kad gavo paklausimą dėl nuvažiavimo vaikiškais vežimėliams įrengimo į Nidos moterų paplūdimio ir paprašė savivaldybės administracijos įvertinti galimybes įrengti papildomus nuvažiavimus.

Posėdžio pirmininkas Arūnas Burkšas atkreipė dėmesį, kad tarybos posėdžių salės baldai (stalai) galėtų būti pritaikyti pasikabinti rankines/kuprines, balsavimo pultelis galėtų būti įmontuojamas, taip padaugėtų laisvos vietos darbo priemonėms susidėti.

**Komiteto pirmininkas paprašė administracijos direktoriaus Egidijaus Šakalio pateikti komitetui pasiūlymus kaip pagerinti darbo sąlygas tarybos nariams ir kitiems asmenims, kai naudojamasi šia posėdžių sale.**

*Komiteto narė Diana Starkutė-Kriukovė nusišalino nuo dalyvavimo svarstant darbotvarkės klausimą Nr. 13 dėl sudarytos sutarties su įstaiga. Nusišalinimui bendru Komiteto narių sutarimu pritarta. Komiteto narė išėjo iš posėdžių salės.*

**13. SVARSTYTA. Dėl mokamų palaikomojo gydymo ir slaugos paslaugų (lovadienių), finansuojamų iš Neringos savivaldybės biudžeto, skyrimo ir apmokėjimo viešojoje įstaigoje Neringos pirminės sveikatos priežiūros centre tvarkos aprašo patvirtinimo.**

Sprendimo projektą pristatė Rosita Bazarauskaitė. Sprendimo projekto tikslas – patvirtinti mokamos palaikomojo gydymo ir slaugos paslaugos lovadienio kainą, mokamos palaikomojo gydymo ir slaugos paslaugos finansavimą iš savivaldybės biudžeto ir apmokėjimo VšĮ Neringos pirminės sveikatos priežiūros centrui (toliau – Neringos PSPC) tvarką.

Atsižvelgiant į Neringos savivaldybės kontrolės ir audito tarnybos 2024 m. kovo 19 d. raštą „Dėl Neringos pirminės sveikatos priežiūros centro palaikomojo gydymo ir slaugos skyriaus 2023 m. veiklos vertinimo ir rekomendacijų pateikimo“, siekiama stiprinti Savivaldybės administracijos Buhalterinės apskaitos skyriaus vykdomą kontrolę dėl biudžeto lėšų naudojimo. Mokamų paslaugų dalinis finansavimas bus skiriamas sudarant biudžeto lėšų naudojimo sutartį tarp Neringos PSPC ir Savivaldybės administracijos (1 priedas) ir lėšų poreikio paraišką (sutarties 1 priedas).

2024 m. birželio 3 d. sprendimo projektas buvo pateiktas VšĮ Neringos pirminės sveikatos priežiūros centrui. Gautos pastabos ir siūlymai:

1) Tarybos sprendime nenurodyti lovadienio įkainio, jei/kai sveikatos apsaugos ministerijos keis kainą, mes irgi turėsime keisti Tarybos sprendimą, čia užvedame tokia biurokratijos karuselę, kur galėtų užtekti tiesiogiai ministro įsakymo.

2) pagal duomenų apsaugos gaires, siūlytume mažinti duomenų apimtį apie pacientą, galėtų užtektų tik sutarties numerio.

3) kadangi už suteiktas paslaugas, už kurias suteikiamos paslaugos, patiriamos išlaidos, apmokėjimą – kompensavimą gauname tik kitą mėnesį, finansiškai, planavimui labai svarbu žinoti, kada lėšos bus pervestos įstaigai (9 punktas).

Komiteto narė Agnė Jenčauskienė teiravosi per kokį terminą savivaldybės administracija atsiskaito su Įstaiga. Janina Kobozeva atsakė, kad atsiskaitoma per 5 darbo dienas.

Posėdžio pirmininkas pasiūlė balsuoti dėl savivaldybės gydytojos pateikto sprendimo projekto be pastabų.

Balsuota: už – 9, prieš – 0, susilaikė – 0.

NUTARTA. Pritarti sprendimo projektui „Dėl mokamų palaikomojo gydymo ir slaugos paslaugų (lovadienių), finansuojamų iš Neringos savivaldybės biudžeto, skyrimo ir apmokėjimo viešojoje įstaigoje Neringos pirminės sveikatos priežiūros centre tvarkos aprašo patvirtinimo“ ir teikti svarstyti Tarybos posėdyje.

*Komiteto narė Diana Starkutė-Kriukovė sugrįžo į posėdžių salę.*

**3. SVARSTYTA. Dėl valstybės turto perėmimo savivaldybės nuosavybėn.**

Sprendimo projektą pristatė Janina Kobozeva. Sprendimo projektą pristatė Janina Kobozeva. Sprendimo projekto tikslas – pagal Lietuvos Respublikos valstybės turto perėmimo savivaldybių nuosavybėn įstatymo (toliau – Įstatymas) nuostatas perimti Neringos savivaldybės nuosavybėn Neringos savivaldybės administracijos apskaitoje registruotą ir valdomą valstybės nekilnojamąjį turtą bei Nekilnojamojo turto registre įregistruoti daiktines teises į jį: pėsčiųjų taką, Neringos sav. Neringos m. (takas yra šalia Preilos gatvės), unikalus numeris 4400-5027-6849, žymėjimas plane 2k, ilgis 0,202 km, įsigijimo vertė 3310,00 Eur, inventorinis Nr. IT-003304; pėsčiųjų taką, Neringos sav. Neringos m. (takas yra šalia Preilos gatvės), unikalus numeris 4400-5168-9668, žymėjimas plane 3k, ilgis 0,216 km, įsigijimo vertė 3500,00 Eur, inventorinis Nr. IT-003305.

Posėdžio pirmininkas atkreipė dėmesį dėl nepridėtos papildomos medžiagos su turto(gatvių) schema prie sprendimo projekto ir pasiūlė balsuoti dėl sprendimo projekto.

Balsuota: už – 10, prieš – 0, susilaikė – 0.

NUTARTA. Pritarti sprendimo projektui„Dėl valstybės turto perėmimo savivaldybės nuosavybėn“ ir teikti svarstyti Tarybos posėdyje.

**9. SVARSTYTA. Dėl Neringos savivaldybės tarybos 2024 m. vasario 14 d. sprendimo Nr. T1-16 „Dėl Neringos savivaldybės 2024 metų biudžeto patvirtinimo“ pakeitimo.**

Sprendimo projektą pristatė Janina Kobozeva. Šiuo sprendimo projektu tikslinant Savivaldybės 2024 metų biudžetą, tikslinamas pajamų ir asignavimų planas.

Biudžeto pajamos. Savivaldybės biudžeto pajamų planas didinamas 34,3 tūkst. Eur, iš jų 8,6 tūkst. Eur dividendai, 5,5 tūkst. Eur pajamos iš baudų, konfiskuoto turto ir kitų netesybų ir 20,2 tūkst. Eur kitos neišvardytos pajamos.

Biudžeto asignavimai. Didinami asignavimai savivaldybės valdymo programos (01) – 34,3 tūkst. Eur veikloms: „Neringos savivaldybės tarybos darbo finansinio, ūkinio ir materialinio aptarnavimo užtikrinimas“ –15,2 tūkst. Eur, ir „Neringos savivaldybės administracijos valstybės tarnautojų ir darbuotojų darbo organizavimas“– 19,1 tūkst. Eur.

Perkeliami asignavimai (Biudžeto apyvartinių lėšų likučio) iš Socialinės paramos programos (04) veiklos „ Savivaldybės būsto statyba“ (šios veiklos lėšos perkeliamos laikinai, kurios iki metų pabaigos bus atstatytos) – 623,1 tūkst. Eur į Miesto infrastruktūros ir priežiūros plėtros programos (05) veiklas: „Juodkrantės uosto L. Rėzos g. 1D, Neringos sav., Neringos m. statyba“ – 91,5 tūkst. Eur, „Darnaus judumo priemonių diegimas Neringos savivaldybėje“ – 206,7 tūkst. Eur ir „Šaligatvių ir gatvių dangų remontas“ – 324,9 tūkst. Eur.

Perskirstomi asignavimai (KPP lėšos) Miesto infrastruktūros ir priežiūros plėtros programos (05) tarp veiklų: iš veiklos „Teritorijų planavimo dokumentų rengimas“ – 50,0 tūkst. Eur perkeliant į veiklą „ Neringos savivaldybės teritorijoje esančių vietinės reikšmės kelių, gatvių bei dviračių ir pėsčiųjų takų projektų rengimas“ – 50,0 tūkst. Eur ir iš veiklos Juodkrantės sveikatingumo tako kapitalinis remontas“ – 30,0 tūkst. Eur perkeliant į veiklą „Šaligatvių ir gatvių dangų remontas“ – 30,0 tūkst. Eur.

Janina Kobozeva informavo, kad prašoma padidinami asignavimai Miesto infrastruktūros ir priežiūros plėtros programos (05) – 91,5 tūkst. Eur veiklai „Šaligatvių ir gatvių dangų remontas“ .

Bendru komiteto narių sutarimu sprendimo projekto papildymui pritarta.

Posėdžio pirmininkas pasiūlė balsuoti dėl sprendimo projekto su papildymais.

Balsuota: už – 10, prieš – 0, susilaikė – 0.

NUTARTA. Pritarti sprendimo projektui „Dėl Neringos savivaldybės tarybos 2024 m. vasario 14 d. sprendimo Nr. T1-16 „Dėl Neringos savivaldybės 2024 metų biudžeto patvirtinimo“ pakeitimo“su papildymaisir teikti svarstyti Tarybos posėdyje.

**4. SVARSTYTA. Dėl Neringos savivaldybės tarybos 2022 m. gegužės 26 d. sprendimo Nr. T1-94 „Dėl vietinės rinkliavos už naudojimąsi Neringos savivaldybės tarybos nustatytomis vietomis automobiliams statyti nuostatų patvirtinimo“ pakeitimo.**

Sprendimo projektą pristatė Simonas Sakevičius. Sprendimo projekto tikslas – patvirtinti vietinės rinkliavos už naudojimąsi Neringos savivaldybės tarybos nustatytomis vietomis automobiliams statyti nuostatų pakeitimą ir papildymą:

*„8.4. automobiliams, statomiems aikštelėje, adresu Taikos g. 2, Neringa, darbo dienomis, kuriais naudojasi Neringos savivaldybės tarybos nariai, Neringos savivaldybės administracijos valstybės tarnautojai, darbuotojai, dirbantys pagal darbo sutartis, politinio pasitikėjimo valstybės tarnautojai ir Klaipėdos apskrities valstybinės mokesčių inspekcijos Neringos poskyrio darbuotojai.“*

*„**8.5. miestui reikšmingų, tradicinių kultūrinių ir sporto renginių, valstybės minėtinų dienų metu, renginio teritorijose, kaip tai nustatyta Renginių organizavimo Neringos savivaldybei priklausančiose ar valdytojo teise valdomose viešojo naudojimo teritorijose tvarkos apraše.“*

Vicemeras Narūnas Lendraitis 8.5 papunktyje pasiūlė praplėsti renginių sąvoką, bet po diskusijų pasiūlymą atsiėmė.

Simonas Sakevičius informavo, kad BĮ „Paslaugos Neringai“ pateikė pasiūlymus dėl:

* 6.1 papunktyje išbraukti: *„(išskyrus 5–15 m pažymėtoje atkarpoje)“;*
* vietinės rinkliavos netaikyti automobiliams, pažymėtiems BĮ „Paslaugos Neringai“ skiriamaisiais ženklais. Bendru komiteto narių sutarimu sprendimo projekto papildymui nepritarta.
* 11 punkte nurodyti, kad vietinė rinkliava grąžinama pateikus prašymą BĮ „Paslaugos Neringai“.

Posėdžio pirmininkas pasiūlė balsuoti dėl nuostatų 6.1 papunkčio ir 11 punkto pakeitimų.

Balsuota: už – 9, prieš – 0, susilaikė – 1 (Dovydas Mikelis).

Nuostatų 6.1 papunkčio ir 11 punkto pakeitimui pritarta.

Posėdžio pirmininkas pasiūlė balsuoti dėl sprendimo projekto su papildymais.

Balsuota: už – 9, prieš – 0, susilaikė – 1 (Dovydas Mikelis).

NUTARTA. Pritarti sprendimo projektui „Dėl Neringos savivaldybės tarybos 2022 m. gegužės 26 d. sprendimo Nr. T1-94 „Dėl vietinės rinkliavos už naudojimąsi Neringos savivaldybės tarybos nustatytomis vietomis automobiliams statyti nuostatų patvirtinimo“ pakeitimo“su papildymaisir teikti svarstyti Tarybos posėdyje.

**5. SVARSTYTA. Dėl pritarimo Neringos savivaldybės ir akcinės bendrovės „Via Lietuva“ bendradarbiavimo sutarties projektui.**

Sprendimo projektą pristatė Simonas Sakevičius. Parengto sprendimo projekto tikslai – pritarti Neringos savivaldybės ir akcinės bendrovės „Via Lietuva“ bendradarbiavimo sutarties projektui bei įgalioti Neringos savivaldybės merą Darių Jasaitį pasirašyti bendradarbiavimo sutartį tarp Neringos savivaldybės ir akcinės bendrovės „Via Lietuva“. Projekto tikslas - pritarti Neringos savivaldybės ir akcinės bendrovės „Via Lietuva“ bendradarbiavimo sutarčiai, kuria vadovaujantis bus atlikti Žaliojo kelio (unikalus numeris – 4400-1129-9820) ruožo nuo PK 203+20 iki PK 217+40 (ruožo pradžia X: 6159294.73, Y: 316911.83; ruožo pabaiga X: 6157897.51, Y: 316630.44) (lokacija pridedama) statybos darbai. Sprendimo įgyvendinimui reikalinga skirti 324 883,79 eurų su PVM.

Posėdžio pirmininkas pasiūlė balsuoti dėl sprendimo projekto.

Balsuota: už – 10, prieš – 0, susilaikė – 0.

NUTARTA. Pritarti sprendimo projektui „Dėl pritarimo Neringos savivaldybės ir akcinės bendrovės „Via Lietuva“ bendradarbiavimo sutarties projektui“ ir teikti svarstyti Tarybos posėdyje.

**6. SVARSTYTA. Dėl sutikimų statyti ir naudoti valstybinės reikšmės paviršiniuose vandens telkiniuose laikinuosius nesudėtinguosius statinius išdavimo taisyklių patvirtinimo.**

Sprendimo projektą pristatė Lina Lukauskaitė. Šiuo sprendimo projektu siekiama patvirtinti Neringos savivaldybės sutikimų statyti ir naudoti valstybinės reikšmės paviršiniuose vandens telkiniuose laikinuosius nesudėtinguosius statinius, išdavimo taisykles ir užtikrinti savivaldybei nuo 2024 metų pradžios perduotos valdyti patikėjimo teise valstybinės žemės valdymo ir naudojimo funkcijos sklandų įgyvendinimą.

Posėdžio pirmininkas pasiūlė balsuoti dėl sprendimo projekto.

Balsuota: už – 10, prieš – 0, susilaikė – 0.

NUTARTA. Pritarti sprendimo projektui „Dėl sutikimų statyti ir naudoti valstybinės reikšmės paviršiniuose vandens telkiniuose laikinuosius nesudėtinguosius statinius išdavimo taisyklių patvirtinimo“ ir teikti svarstyti Tarybos posėdyje.

**7. SVARSTYTA. Dėl viešųjų elektromobilių įkrovimo prieigų įrengimo Neringos savivaldybėje plano iki 2030 metų patvirtinimo.**

Sprendimo projektą pristatė Juozas Jostas. Teikiamu Tarybos sprendimu prašoma pritarti sprendimo projektui, kurio tikslas – sukurti viešai prieinamą elektromobilių įkrovimo prieigų tinklą Neringos savivaldybėje. Siekiant skatinti elektromobilių naudojimą ir taip mažinti transporto poveikį aplinkai iki 2030 m. Neringos savivaldybėje planuojama įrengti elektromobilių 67 įkrovimo stoteles.

Savivaldybės tarybos sprendimo priėmimas tiesioginių išlaidų nenumato. Netiesioginės išlaidos biudžete numatytos elektromobilių įkrovimo stotelių įrengimo projektavimui ir rangos darbams. Finansavimas iš savivaldybės biudžeto. Kita galimybė įrengti elektromobilių įkrovimo stoteles – pasinaudoti Europos Sąjungos struktūrinių fondų lėšomis. Dėl kiekvieno tokio projekto įgyvendinimo būtų teikiami atskiri savivaldybės tarybos sprendimų projektai.

**Komitete diskutuota dėl elektromobilių įkrovimo stotelių sąrašo, savivaldybės administracijos paprašyta pasidomėti dėl visų viešų stotelių įtraukimo į sąrašą suderinant visą sąrašą su Energijos skirstymo operatoriumi ((ESO). Atkreiptas dėmesys, kad neįtraukta stotelė adresu Taikos g. 39, Neringa.**

Posėdžio pirmininkas pasiūlė sprendimo projektą atidėti iki Tarybos posėdžio kol bus patikslintas viešųjų elektromobilių įkrovimo prieigų įrengimo plano sąrašas.

NUTARTA. Bendru sutarimu sprendimo projektą „Dėl viešųjų elektromobilių įkrovimo prieigų įrengimo Neringos savivaldybėje plano iki 2030 metų patvirtinimo“ atidėti iki Tarybos posėdžio.

**8. SVARSTYTA. Dėl pritarimo projekto „Neringos turizmo įžvalgų platforma“ įgyvendinimui.**

Sprendimo projektą pristatė Justas Kazlauskas. Sprendimo projekto tikslas - pritarti Nidos kultūros ir turizmo informacijos centro „Agila“ dalyvavimui pareiškėjo teisėmis projekte „Neringos turizmo įžvalgų platforma“. Planuojamas projektas būtų įgyvendinamas pagal VšĮ „Inovacijų agentūros“ „GovTech sprendimų skatinimas“ priemonę. Projekto tikslas: įsigyti pažangią Turizmo įžvalgų platformą Neringai, kuri, remiantis dirbtinio intelekto analize ir išsamia duomenų integracija, suteiktų turizmo sektoriaus veikėjams detalią ir aktualią informaciją apie keliautojų elgseną, poreikius ir lūkesčius.

Bendras projekto „Neringos turizmo įžvalgų platforma“ įgyvendinimui reikalingas biudžetas siekia 18150,00 Eur. Projekto intensyvumas – 100 proc. VšĮ „Inovacijų agentūra“ padengs visas tinkamas finansuoti išlaidas, suteikdama 30 proc. avansinį mokėjimą (5445,00 Eur) ir kompensuodama 70 proc. (12705,00 Eur) po projekto įgyvendinimo.

Posėdžio pirmininkas pasiūlė balsuoti dėl sprendimo projekto.

Balsuota: už – 10, prieš – 0, susilaikė – 0.

NUTARTA. Pritarti sprendimo projektui „Dėl pritarimo projekto „Neringos turizmo įžvalgų platforma“ įgyvendinimui“ ir teikti svarstyti Tarybos posėdyje.

**10. SVARSTYTA. Dėl valstybinės žemės sklypo, esančio Nidos-Smiltynės pl. 33, Neringoje, nuomos sutarties pakeitimo.**

Sprendimo projektą pristatė Violeta Šiaudvytienė. Sprendimo projekto tikslas - pakeisti 2003 m. lapkričio 12 d. valstybinės žemės nuomos sutartį Nr. N23/2003-0340 dėl 0,0412 ha kitos paskirties valstybinės žemės sklypo, kadastro Nr. 2301/0002:95, unikalus Nr. 2301-0002-0095, esančio Nidos-Smiltynės pl. 33, Neringoje.

Posėdžio pirmininkas pasiūlė balsuoti dėl sprendimo projekto.

Balsuota: už – 10, prieš – 0, susilaikė – 0.

NUTARTA. Pritarti sprendimo projektui „Dėl valstybinės žemės sklypo, esančio Nidos-Smiltynės pl. 33, Neringoje, nuomos sutarties pakeitimo“ ir teikti svarstyti Tarybos posėdyje.

**11. SVARSTYTA. Dėl kitos paskirties valstybinės žemės sklypo, esančio Preilos g. 101, Neringoje, dalių nustatymo.**

Sprendimo projektą pristatė Violeta Šiaudvytienė. Sprendimo projekto tikslas - nustatyti 1,5941 ha valstybinės žemės sklypo, kadastro Nr. 2301/0002:38, unikalus Nr. 4400-4190-0527, esančio Preilos g. 101, Neringoje, dalis, pagal UAB „Georamas“ matininko A. R. 2024 m. gegužės 24 d. parengtame žemės sklypo plane išskirtas žemės sklypo dalis, reikalingas pastatams eksploatuoti.

Posėdžio pirmininkas pasiūlė balsuoti dėl sprendimo projekto.

Balsuota: už – 10, prieš – 0, susilaikė – 0.

NUTARTA. Pritarti sprendimo projektui „Dėl kitos paskirties valstybinės žemės sklypo, esančio Preilos g. 101, Neringoje, dalių nustatymo“ir teikti svarstyti Tarybos posėdyje.

**12. SVARSTYTA. Dėl valstybinės žemės sklypo, esančio G. D. Kuverto g. 15, Neringoje, nuomos sutarties pakeitimo.**

Sprendimo projektą pristatė Violeta Šiaudvytienė. Sprendimo projekto tikslai: 1. pakeisti 2009 m. gruodžio 17 d. valstybinės žemės nuomos sutartį Nr. N23/2009-0046 dėl 2,5048 ha kitos paskirties valstybinės žemės sklypo, kadastro Nr. 2301/0001:54, unikalus Nr. 2301-0001-0054, esančio G. D. Kuverto g. 15,Neringoje, dalies, kurios plotas 0,0113 ha; 2. pritarti Susitarimo „Dėl 2009 m. gruodžio 17 d. valstybinės žemės nuomos sutarties Nr. N23/2009-0046 pakeitimo“ projektui.

Posėdžio pirmininkas pasiūlė balsuoti dėl sprendimo projekto.

Balsuota: už – 10, prieš – 0, susilaikė – 0.

NUTARTA. Pritarti sprendimo projektui „Dėl valstybinės žemės sklypo, esančio G. D. Kuverto g. 15, Neringoje, nuomos sutarties pakeitimo“ir teikti svarstyti Tarybos posėdyje.

**14. SVARSTYTA. Dėl kitos paskirties valstybinės žemės sklypo, esančio Pamario g. 23, Neringoje, dalies nuomos.**

Sprendimo projektą pristatė Violeta Šiaudvytienė. Sprendimo projekto tikslas - išnuomoti a.d.n. 0,0959 ha kitos paskirties valstybinės žemės sklypo, kadastro Nr. 2301/0001:848, unikalus Nr. 4400-6243-1072, esančio Pamario g. 23,Neringoje, dalį, kurios plotas 0,0198 ha.

Posėdžio pirmininkas pasiūlė balsuoti dėl sprendimo projekto.

Balsuota: už – 10, prieš – 0, susilaikė – 0.

NUTARTA. Pritarti sprendimo projektui „Dėl kitos paskirties valstybinės žemės sklypo, esančio Pamario g. 23, Neringoje, dalies nuomos“ir teikti svarstyti Tarybos posėdyje.

**15.** **SVARSTYTA. Dėl valstybinės žemės sklypo, esančio Ievos Kalno g. 8, Neringoje, nuomos sutarties nutraukimo.**

Sprendimo projektą pristatė Violeta Šiaudvytienė. Sprendimo projekto tikslas - nutraukti prieš terminą 2002 m. birželio 3 d. valstybinės žemės nuomos sutartį Nr. N23/2002-0069 dėl 0,0785 ha valstybinės žemės sklypo, kadastro Nr. 2301/0004:37, unikalus Nr. 2301-0004-0037, esančio Ievos Kalno g. 8, Neringoje, dalies, kurios plotas 0,0052 ha, sudarytą su a.d.n.

Posėdžio pirmininkas pasiūlė balsuoti dėl sprendimo projekto.

Balsuota: už – 10, prieš – 0, susilaikė – 0.

NUTARTA. Pritarti sprendimo projektui„Dėl valstybinės žemės sklypo, esančio Ievos Kalno g. 8, Neringoje, nuomos sutarties nutraukimo“ ir teikti svarstyti Tarybos posėdyje.

**16. SVARSTYTA. Dėl valstybinės žemės sklypo, esančio Vėtrungių g. 17, Neringoje, nuomos sutarties nutraukimo.**

Sprendimo projektą pristatė Violeta Šiaudvytienė. Sprendimo projekto tikslas - nutraukti prieš terminą 2022 m. birželio 30 d. valstybinės žemės nuomos sutartį Nr. 13SŽN-268-(14.13.55.) dėl 0,2258 ha valstybinės žemės sklypo, kadastro Nr. 2301/0001:238, unikalus Nr. 4400-5382-0336, esančio Vėtrungių g. 17, Neringoje, dalies, kurios plotas 0,0054 ha, sudarytą su a.d.n.

Posėdžio pirmininkas pasiūlė balsuoti dėl sprendimo projekto.

Balsuota: už – 10, prieš – 0, susilaikė – 0.

NUTARTA. Pritarti sprendimo projektui„Dėl valstybinės žemės sklypo, esančio Vėtrungių g. 17, Neringoje, nuomos sutarties nutraukimo“ ir teikti svarstyti Tarybos posėdyje.

**17. SVARSTYTA. Dėl valstybinės žemės sklypo, esančio Vėtrungių g. 17, Neringoje, nuomos sutarties nutraukimo.**

Sprendimo projektą pristatė Violeta Šiaudvytienė. Sprendimo projekto tikslas - nutraukti prieš terminą 2022 m. birželio 30 d. valstybinės žemės nuomos sutartį Nr. 13SŽN-269-(14.13.55.) dėl 0,2258 ha valstybinės žemės sklypo, kadastro Nr. 2301/0001:238, unikalus Nr. 4400-5382-0336, esančio Vėtrungių g. 17, Neringoje, dalies, kurios plotas 0,0055 ha, sudarytą su a.d.n.

Posėdžio pirmininkas pasiūlė balsuoti dėl sprendimo projekto.

Balsuota: už – 10, prieš – 0, susilaikė – 0.

NUTARTA. Pritarti sprendimo projektui„Dėl valstybinės žemės sklypo, esančio Vėtrungių g. 17, Neringoje, nuomos sutarties nutraukimo“ir teikti svarstyti Tarybos posėdyje.

**18. SVARSTYTA. Dėl kitos paskirties valstybinės žemės sklypo, esančio Preilos g. 89, Neringoje, dalies nuomos.**

Sprendimo projektą pristatė Violeta Šiaudvytienė. Sprendimo projekto tikslas -išnuomoti a.d.n. 0,2244 ha kitos paskirties valstybinės žemės sklypo, kadastro Nr. 2301/0002:7, unikalus Nr. 2301-0002-0007, esančio Preilos g. 89, Neringoje, dalį, kurios plotas 0,0296 ha.

Posėdžio pirmininkas pasiūlė balsuoti dėl sprendimo projekto.

Balsuota: už – 10, prieš – 0, susilaikė – 0.

NUTARTA. Pritarti sprendimo projektui „Dėl kitos paskirties valstybinės žemės sklypo, esančio Preilos g. 89, Neringoje, dalies nuomos“ ir teikti svarstyti Tarybos posėdyje.

**19. SVARSTYTA. Dėl pritarimo iniciatyvai įamžinti „Kuršių marių regatos“ 70 metų sukaktį Nidoje.**

Posėdžio pirmininkas informavo, kad šiemet minima 70 metų „Kuršių marių regatos” sukaktis. Minint regatos 50-metį ir 60-metį prie Nidos prieplaukoje esančio flagštoko buvo sumontuoti simboliniai atminimo ženklai „Kuršių marių regatai” pagerbti. Lietuvos buriuotojų sąjunga prašo pritarti iniciatyvai sumontuoti ir trečiąjį akcentą– dekoratyvinį knechtą su bronzine plakete. Šiuo metu rengiamas sprendimo projektas dėl pritarimo įamžinimo ženklo (dekoratyvinio knechto) įrengimui Nidos prieplaukoje. Projekto įgyvendinimui savivaldybės biudžeto lėšos nereikės.

Posėdžio pirmininkas pasiūlė balsuoti dėl sprendimo projekto.

Balsuota: už – 10, prieš – 0, susilaikė – 0.

NUTARTA. Pritarti rengiamam sprendimo projektui „Dėl pritarimo iniciatyvai įamžinti „Kuršių marių regatos“ 70 metų sukaktį Nidoje“ ir teikti svarstyti Tarybos posėdyje.

**20. SVARSTYTA. Dėl Neringos savivaldybės tarybos 2023 m. birželio 29 d. sprendimo Nr. T1-168 „Dėl Neringos savivaldybės istorinės atminties ir įvaizdžio formavimo komisijos sudarymo“ pakeitimo.**

Posėdžio pirmininkas informavo, Patvirtinus sprendimą bus pakeista komisijos sudėtis. Astą Barilienę, buvusią Neringos savivaldybės administracijos architektūros ir teritorijų planavimo skyriaus pavaduotoją, pakeis Laimonas Bogušas, Neringos savivaldybės administracijos architektūros ir teritorijų planavimo skyriaus vedėjas. Aušrą Feser, buvusią Kuršių nerijos nacionalinio parko direkcijos direktorę, pakeis Lina Dikšaitė, Kuršių nerijos nacionalinio parko direktorė.

Posėdžio pirmininkas pasiūlė balsuoti dėl sprendimo projekto.

Balsuota: už – 10, prieš – 0, susilaikė – 0.

NUTARTA. Pritarti rengiamam sprendimo projektui„Dėl Neringos savivaldybės tarybos 2023 m. birželio 29 d. sprendimo Nr. T1-168 „Dėl Neringos savivaldybės istorinės atminties ir įvaizdžio formavimo komisijos sudarymo“ pakeitimo“ ir teikti svarstyti Tarybos posėdyje.

**Dėl akmens skulptūrų ekspozicijos „Žemė ir vanduo“.**

Komitete svarstytas klausimas dėl akmens skulptūrų ekspozicijos „Žemė ir vanduo“ Juodkrantėje techninės būklės ir saugumo lankytojams, taip pat dėl ekspozicijos įteisinimo procedūrų ir savininko nustatymo (pagal sritį pasiūlyti - Neringos Muziejai).

**Posėdžio pirmininkas kreipėsi į savivaldybės administraciją su prašymu pasirūpinti akmens skulptūrų ekspozicijos „Žemė ir vanduo“ įteisinimu ir sutvarkymu.**

Posėdžio pirmininkas Arūnas Burkšas

Posėdžio sekretorė Ignė Kriščiūnaitė