### 

**NERINGOS SAVIVALDYBĖS TARYBOS**

**BIUDŽETO, FINANSŲ IR ŪKIO VALDYMO KOMITETAS**

**IŠVAŽIUOJAMOJO POSĖDŽIO PROTOKOLAS**

2024-09-17 Nr. T-23

Neringa

Posėdis vyko: 9.00 val. – 11.30 val.

Posėdžio pirmininkas – Neringos savivaldybės tarybos Biudžeto, finansų ir ūkio valdymo komiteto pirmininkas Arūnas Burkšas.

Posėdžio sekretorė – Ignė Kriščiūnaitė, Neringos savivaldybės tarybos posėdžių sekretorė.

Posėdyje dalyvavo Neringos savivaldybės tarybos Biudžeto, finansų ir ūkio valdymo komiteto nariai: Vaidas Venckus, Sandra Berletaitė, Dovydas Mikelis, Diana Starkutė-Kriukovė, Mindaugas Vaitonis, Arvydas Mockus, Algirdas Kurtinaitis, Agnė Jenčauskienė, Matas Lasauskas.

Posėdyje nedalyvavo Neringos savivaldybės tarybos Biudžeto, finansų ir ūkio valdymo komiteto narys Zigmantas Raudys.

Posėdyje taip pat dalyvavo: Neringos savivaldybės vicemeras Narūnas Lendraitis, Neringos savivaldybės vicemeras Sigitas Šveikauskas, Neringos savivaldybės administracijos direktorius Egidijus Šakalys, Neringos savivaldybės administracijos Miesto tvarkymo ir statybos skyriaus vedėja Rima Kasparavičiūtė, Neringos savivaldybės administracijos Švietimo skyriaus vedėja Asta Baškevičienė, Neringos gimnazijos direktorius Simas Survila, Neringos sporto mokyklos direktorius Norbertais Airošius, Nidos lopšelio-darželio „Ąžuoliukas“ direktorė Joana Mažeikienė.

**DARBOTVARKĖ:**

1. Dėl komiteto darbotvarkės (Arūnas Burkšas);
2. Dėl švietimo įstaigų ūkio ir infrastruktūros būklės (Arūnas Burkšas).
3. **SVARSTYTA. Dėl Neringos savivaldybės tarybos Biudžeto, finansų ir ūkio valdymo komiteto išvažiuojamojo posėdžio darbotvarkės patvirtinimo.**

Posėdžio pirmininkas Arūnas Burkšas pristatė Neringos savivaldybės tarybos Biudžeto, finansų ir ūkio valdymo komiteto išvažiuojamojo posėdžio darbotvarkę. Posėdžio metu bus aplankomos švietimo įstaigos Nidos gyvenvietėje: Neringos sporto mokykla, Neringos meno mokykla, Neringos gimnazija. Kartu su įstaigų vadovais ketinama įvertinti savivaldybės biudžeto lėšomis atliktus darbus, apžvelgti esamą įstaigų pastatų ir kitos infrastuktūros būklę bei susipažinus su ūkio srities problemomis, numatyti galimus jų sprendimo būdus.

NUTARTA. Bendru komiteto narių sutarimu pritarti Neringos savivaldybės tarybos Biudžeto, finansų ir ūkio valdymo komiteto išvažiuojamojo posėdžio darbotvarkei.

1. **SVARSTYTA. Dėl švietimo įstaigų ūkio ir infrastruktūros būklės.**

Neringos sporto mokykla

* krantinėje išplauta perdengimo plokštė, pasiūlyta organizuoti jos išvežimą;
* slypas (molas) esantis šalia mokyklos yra nenaudojamas ir dėl vandens išplovimo pavojingas, pasiūlyta įrengti apsauginį atitvarą;
* plintantys nendrių plotai kelia nepatogumų buriavimo sportui, savivaldybės administracijai pasiūlyta įvertinti nendrių šalinimo poreikį ir galimus būdus;
* nuo stogo vanduo bėga per pastatą, pasiūlyta įvertinti pastato stogo/viso pastato renovacijos projekto ir darbų poreikį;
* molas prie sporto mokyklos ir link Parnidžio kopos yra ištrupėję ir skylėti, pasiūlyta juos sutvarkyti.
* Atsižvelgiant į tai, kad 2026 Nidoje vyks Pasaulio 470 jachtų klasės čempionatas, pasiūlyta aptarti šį klausimą Švietimo komitete.

Nidos lopšelis-darželis „Ąžuoliukas“

* Trinkelių dangos nuo sporto mokyklos link lopšelio-darželio iškeltos medžių šaknų, pasiūlyta šiose vietose atlikti atrankinį dangų remontą;
* 2023-08-31 d. išvykstamojo komiteto pasitarimo metu buvo sutarta, kad aplink pastatą ir nuo stogų reikalinga įrengti vandens surinkimo ir nudrenavimo sistemą, tačiau niekas iš šių darbų nebuvo atlikta. Neįrengus lietaus surinkimo sistemos nuo pastato, vanduo teka naujai įrengtų plytelių danga ir ant sienų.
* Toliau išlieka vandens surinkimo problema greta esančioje parkavimo aikštelė, į kurią suteka lietaus vanduo iš Kopų gatvės.
* prasta renginių salės garso izoliacija.

Neringos sporto mokyklos (teniso, padelio ir badmintono) aikštynas

* įvertinti aikštyno ploto plėtrą sklypo ribose siekiant įveiklinti teritoriją už esamos tvoros;
* Preiloje esančiam sporto aikštynui priskirti administruojančią įstaigą ir teikti mokamas paslaugas.

Neringos gimnazija

* įtrūkusi lauko krepšinio aikštelės danga, pasiūlyta atlikti jos tvarkymo darbus;
* vakariniame ir šiauriniame pastato fasade suirę dažai, supuvę mediniai smulkiosios architektūros elementai;
* reikalingas dalies senų langų ( daug langų jau pakeista) ir stoglangių (Velux) keitimas;
* pasiūlyta apšviesti lauko sporto aikšteles (aukštomis atramomis);
* pasiūlyta gimnazijai sutvarkyti deformuotas trinkeles kiemo teritorijoje;
* rytų ir pietų pusėje esančiose klasėse reikalinga įrengti oro kondicionierius;
* nudažyti metalinius turėklus skiriančius pėsčiųjų taką nuo gatvės;

Neringos gimnazijos infrastruktūros atnaujinimo darbus organizuoti taip, kad jie būtų atlikti iki kitų metų lapkričio mėnesio, iki Neringos gimnazijos 100 metų sukakties minėjimo.

NUTARTA. Bendru komiteto narių sutarimu pritarti aukščiau minėtų infrastruktūros atnaujinimo darbų vykdymui.

Posėdžio pirmininkas Arūnas Burkšas

Posėdžio sekretorė Ignė Kriščiūnaitė