### 

**NERINGOS SAVIVALDYBĖS TARYBOS**

**BIUDŽETO, FINANSŲ IR ŪKIO VALDYMO KOMITETAS**

**POSĖDŽIO PROTOKOLAS**

2024-09-18 Nr. T-24

Neringa

Posėdis vyko: 9.00 val. – 11.30 val.

Posėdžio pirmininkas – Neringos savivaldybės tarybos Biudžeto, finansų ir ūkio valdymo komiteto pirmininkas Arūnas Burkšas.

Posėdžio sekretorė – Ignė Kriščiūnaitė, Neringos savivaldybės tarybos posėdžių sekretorė.

Posėdyje dalyvavo Neringos savivaldybės tarybos Biudžeto, finansų ir ūkio valdymo komiteto nariai: Vaidas Venckus, Sandra Berletaitė, Dovydas Mikelis, Diana Starkutė-Kriukovė, Mindaugas Vaitonis, Arvydas Mockus, Algirdas Kurtinaitis, Agnė Jenčauskienė, Matas Lasauskas, Zigmantas Raudys.

Posėdyje taip pat dalyvavo: Neringos savivaldybės vicemeras Narūnas Lendraitis, Neringos savivaldybės vicemeras Sigitas Šveikauskas, Neringos savivaldybės administracijos direktorius Egidijus Šakalys, Neringos savivaldybės administracijos Teisės skyriaus vedėja Viktorija Budvytytė-Bedalienė, Neringos savivaldybės administracijos Sveikatos reikalų koordinatorė (vyr. specialistė) Rosita Bazarauskaitė, Neringos savivaldybės administracijos Miesto tvarkymo ir statybos skyriaus vyr. specialistė (ekologė) Renata Jakienė, Neringos savivaldybės administracijos Architektūros ir teritorijų planavimo skyriaus vyr. specialistė Violeta Šiaudvytienė, Neringos savivaldybės administracijos Strateginio planavimo, investicijų ir turizmo skyriaus vyr. specialistas Justas Kazlauskas, Neringos savivaldybės administracijos Biudžeto ir turto valdymo skyriaus vedėjo pavaduotoja Aina Kisielienė, Neringos savivaldybės administracijos Biudžeto ir turto valdymo skyriaus vyr. specialistė Rima Tarvydaitė-Atkočaitienė, Biudžetinės įstaigos „Paslaugos Neringai“ direktorius Laimonas Žemaitis, Nidos lopšelio-darželio „Ąžuoliukas“ direktorė Joana Mažeikienė.

**DARBOTVARKĖ:**

1. Dėl komiteto darbotvarkės (Arūnas Burkšas).
2. Dėl 2024 09 17 d. Išvykstamojo komiteto posėdžio (Arūnas Burkšas)
3. Dėl Triukšmo prevencijos (V.D. raštas).
4. Dėl Gelbėtojų darbo laiko Neringos paplūdimiuose (Egidijus Šakalys).
5. Dėl padangų atliekų situacijos savivaldybėje (LSA - kreipiamės su prašymu skubos tvarka iš Atliekų tvarkymo programos skirti lėšų (pagal regionų poreikį) padangų atliekų tvarkymui. (Renata Jakienė).
6. Dėl TP-268 Dėl kitos paskirties valstybinės žemės sklypo, esančio G. D. Kuverto g. 13, Neringoje, dalies nuomos (Violeta Šiaudvytienė).
7. Dėl TP-269 Dėl valstybinės žemės sklypo, esančio G. D. Kuverto g. 13, Neringoje, nuomos sutarties pakeitimo (Violeta Šiaudvytienė).
8. Dėl TP-270  Dėl kitos paskirties valstybinės žemės sklypo, esančio Pervalkos g. 19, Neringoje, dalies nuomos (Violeta Šiaudvytienė).
9. Dėl TP-272 Dėl valstybinės žemės sklypo, esančio Miško g. 5, Neringoje, nuomos sutarties pakeitimo (Violeta Šiaudvytienė).
10. Dėl TP-273 Dėl valstybinės žemės sklypo, esančio Pervalkos g. 10, Neringoje, juridinio fakto išregistravimo pasibaigus nuomos santykiams (Violeta Šiaudvytienė).
11. Dėl TP-276 Dėl valstybinės žemės sklypo, esančio Pervalkos g. 6B, Neringoje, nuomos sutarties pakeitimo (Violeta Šiaudvytienė).
12. Dėl TP-271 Dėl pritarimo Neringos savivaldybės narystei Europos dviratininkų federacijos tinkle „Miestai ir regionai dviratininkams“ (Justas Kazlauskas).
13. Dėl TP-278 Dėl Neringos savivaldybės 2021–2030 metų strateginio plėtros plano vykdymo tarpinės 2024 m. ataskaitos patvirtinimo (Justas Kazlauskas).
14. Dėl TP-274 Dėl Neringos savivaldybės tarybos 2023 m. birželio 29 d. sprendimo Nr. T1-172 ,,Dėl Neringos savivaldybės tarybos Antikorupcijos komisijos sudarymo“ pakeitimo (Ignė Kriščiūnaitė).
15. Dėl TP-275 Dėl turto perdavimo Neringos gimnazijai (Aina Kisielienė).
16. Dėl TP-277 Dėl Neringos savivaldybės tarybos 2024 m. vasario 14 d. sprendimo Nr. T1-16 „Dėl Neringos savivaldybės 2024 metų biudžeto patvirtinimo“ pakeitimo (Janina Kobozeva).

**Papildomas klausimas.**

1. Dėl kitos paskirties valstybinės žemės sklypo, esančio Pervalkos g. 10, Neringoje, dalies nuomos

**1. SVARSTYTA. Dėl Neringos savivaldybės tarybos Biudžeto, finansų ir ūkio valdymo komiteto darbotvarkės patvirtinimo.**

Posėdžio pirmininkas Arūnas Burkšas pristatė Neringos savivaldybės tarybos Biudžeto, finansų ir ūkio valdymo komiteto posėdžio darbotvarkę, kurioje numatyta svarstyti 15 klausimų ir pasiūlė įtraukti 1 papildomą klausimą.

Posėdžio pirmininkas pasiūlė bendru sutarimu pritarti Neringos savivaldybės tarybos Biudžeto, finansų ir ūkio valdymo komiteto posėdžio darbotvarkei su papildomu klausimu.

NUTARTA. Bendru komiteto narių sutarimu pritarti Neringos savivaldybės tarybos Biudžeto, finansų ir ūkio valdymo komiteto posėdžio darbotvarkei su papildomu klausimu.

**2. SVARSTYTA. Dėl 2024-09-17 Išvykstamojo komiteto posėdžio.**

Posėdžio pirmininkas Arūnas Burkšas priminė, kad vakar vyko išvykstamasis komiteto posėdis, kuriometu buvo aplankomos švietimo įstaigos Nidos gyvenvietėje: Neringos sporto mokykla, Neringos meno mokykla, Neringos gimnazija. Kartu su įstaigų vadovais įvertinti savivaldybės biudžeto lėšomis atlikti darbai, apžvelgta esamą įstaigų pastatų ir kitos infrastuktūros būklė.

Pastabų sulaukė Nidos lopšelyje-darželyje „Ąžuoliukas“ atlikti darbai. Priminta, kad 2023-08-31 išvykstamojo komiteto pasitarimo metu buvo pritarta įstaigos 2023-08-16 rašte išdėstytiems argumentams dėl lietaus susirinkimo sistemos įrengimo ir sutarta, kad aplink įstaigos pastatą ir nuo stogų reikalinga įrengti vandens surinkimo ir nudrenavimo sistemą, tačiau niekas iš šių darbų nebuvo atlikta. Lygiagrečiai spęsti parkavimo aikštelėje susirenkančio lietaus vandens nudrenavimą teritorijoje ar į miesto tinklus, nes galimas dalykas, kad dėl to yra paplaunamas pastatas.

NUTARTA. Savivaldybės administracijai pateikti Komitetui paaiškinimą kodėl numatyti darbai buvo neatlikti.

**3. SVARSTYTA. Dėl Triukšmo prevencijos.**

Posėdžio pirmininkas Arūnas Burkšas informavo, kad Tarybos nariams buvo adresuotas asmens 2024-08-04 pašymas dėl triukšmo baro „Sangrita“ lauko erdvėje, adresu Taikos g. 32A, Neringa, valdymo. Pažymima, kad vasaros sezono metu garsi muzika ir koncertai vyksta greta gyvenamųjų namų, tylos metu po 22 val., tokiu būdu trukdoma kitų žmonių poilsiui ir miegui.

Posėdžio pirmininkas Arūnas Burkšas atkreipė dėmesį, kad lauko erdvė, kurioje vyksta koncertai yra miesto automobilių stovėjimo aikštelė.

Komitete atkreiptas dėmesys į triukšmą iš Preilos ir Juodkrantės centriniuose paplūdimiuose esančių kavinių valdymo. Komitete išsakytos nuomonės, kad savivaldybės administracijos ir policijos pareigūnai tinkamai neužtikrina triukšmo kontrolės renginių metu ir netaikoma atitinkama atsakomybė už pažeidimus.

Sveikatos reikalų koordinatorė (vyriausioji specialistė) Rosita Bazarauskaitė pristatė komiteto nariams triukšmo matavimų savivaldybėje rezultatus.

NUTARTA. Savivaldybės administracijai vykdyti kontrolę renginių metu, esant poreikiui siūlyti Tarybai pakeisti tvarkos aprašą.

**4. SVARSTYTA. Dėl Gelbėtojų darbo laiko Neringos paplūdimiuose.**

Posėdžio pirmininkas Arūnas Burkšas atkreipė dėmesį, kad šį sezoną gelbėtojai Neringos paplūdimiuose darbą baigė rugpjūčio 31 d. (šeštadienį), apie tai paskelbiant viešai, tuo trapu kiti pajūrio miestai darbą tęsė. Atsižvelgiant į rudens šiltėjančius orus ateityje siūloma užtikrinti poilsiautojų saugumą ir pratęsti gelbėtojų darbo laiką trumpinant jų darbo valandas.

NUTARTA. Kitą sezoną prailginti Gelbėtojų darbo laiką Neringos paplūdimiuose.

**5. SVARSTYTA. Dėl padangų atliekų situacijos savivaldybėje (LSA - kreipiamės su prašymu skubos tvarka iš Atliekų tvarkymo programos skirti lėšų (pagal regionų poreikį) padangų atliekų tvarkymui.**

Posėdžio pirmininkas Arūnas Burkšas informavo, kad Lietuvos savivaldybių asociaciją (toliau – LSA) pasiekė informacija apie kritinę situaciją padangų tvarkymo srityje. Klaipėdos regiono didelių gabaritų atliekų surinkimo aikštelės jau nebepriima panaudotų padangų, nes jų neišveža ir atitinkamai nebetvarko Padangų importuotojų organizacijos.

Renata Jakienė pasisakė, kad Neringos atliekų surinkimo aikštelė be kliūčių priima automobilių padangas iš gyventojų ir jokių problemų šiuo metu nėra.

NUTARTA. Informacija išklausyta, nutarimai nepriimti.

**6. SVARSTYTA. Dėl kitos paskirties valstybinės žemės sklypo, esančio G. D. Kuverto g. 13, Neringoje, dalies nuomos.**

Sprendimo projektą pristatė Violeta Šiaudvytienė. Parengto sprendimo projekto tikslas - siekiant tinkamai vykdyti Lietuvos Respublikos vietos savivaldos įstatymo nuostatas, pavestas savivaldybei, jog sprendimų dėl savivaldybei patikėjimo teise perduotos valstybinės žemės valdymo, naudojimo ir disponavimo ja yra išimtinė savivaldybės tarybos kompetencija, vadovaujantis teisės aktų nuostatomis reikalingas tarybos sprendimas dėl valstybinės žemės nuomos sutarties sudarymo.

Prašoma išnuomoti a.d.n. 0,2761 ha kitos paskirties valstybinės žemės sklypo, kadastro Nr. a.d.n., unikalus Nr. a.d.n. esančio G. D. Kuverto g. 13,Neringoje, dalį, kurios plotas 0,0898 ha.

Posėdžio pirmininkas pasiūlė balsuoti dėl sprendimo projekto.

Balsuota: už – 11, prieš – 0, susilaikė – 0.

NUTARTA. Pritarti sprendimo projektui „Dėl kitos paskirties valstybinės žemės sklypo, esančio G. D. Kuverto g. 13, Neringoje, dalies nuomos“ ir teikti svarstyti Tarybos posėdyje.

**7. SVARSTYTA. Dėl valstybinės žemės sklypo, esančio G. D. Kuverto g. 13, Neringoje, nuomos sutarties pakeitimo.**

Sprendimo projektą pristatė Violeta Šiaudvytienė. Parengto sprendimo projekto tikslas - siekiant tinkamai vykdyti Lietuvos Respublikos vietos savivaldos įstatymo nuostatas, pavestas savivaldybei, jog sprendimų dėl savivaldybei patikėjimo teise perduotos valstybinės žemės valdymo, naudojimo ir disponavimo ja yra išimtinė savivaldybės tarybos kompetencija, vadovaujantis teisės aktų nuostatomis reikalingas tarybos sprendimas dėl valstybinės žemės nuomos sutarties pakeitimo.

Prašoma pakeisti 2005 m. balandžio 4 d. valstybinės žemės nuomos sutartį Nr. N23/2005-0065 dėl 0,2761 ha kitos paskirties valstybinės žemės sklypo (kadastro Nr. a.d.n., unikalus Nr. a.d.n.), esančio G. D. Kuverto g. 13,Neringoje, dalies, kurios plotas 0,0705 ha.

Posėdžio pirmininkas pasiūlė balsuoti dėl sprendimo projekto.

Balsuota: už – 11, prieš – 0, susilaikė – 0.

NUTARTA. Pritarti sprendimo projektui „Dėl valstybinės žemės sklypo, esančio G. D. Kuverto g. 13, Neringoje, nuomos sutarties pakeitimo“ir teikti svarstyti Tarybos posėdyje.

**8. SVARSTYTA. Dėl kitos paskirties valstybinės žemės sklypo, esančio Pervalkos g. 19, Neringoje, dalies nuomos.**

Sprendimo projektą pristatė Violeta Šiaudvytienė. Parengto sprendimo projekto tikslas - siekiant tinkamai vykdyti Lietuvos Respublikos vietos savivaldos įstatymo nuostatas, pavestas savivaldybei, jog sprendimų dėl savivaldybei patikėjimo teise perduotos valstybinės žemės valdymo, naudojimo ir disponavimo ja yra išimtinė savivaldybės tarybos kompetencija, vadovaujantis teisės aktų nuostatomis reikalingas tarybos sprendimas dėl valstybinės žemės nuomos sutarties sudarymo.

Prašoma išnuomoti UAB „NUVIS“ 0,1316 ha kitos paskirties valstybinės žemės sklypo, kadastro Nr. 2301/0003:58, unikalus Nr. 4400-0323-8440, esančio Pervalkos g. 19,Neringoje, dalį, kurios plotas 0,0043 ha.

Pažymėta, kad žemės sklypo naudojimo paskirtis neatitinka pastato paskirties.

Posėdžio pirmininkas pasiūlė balsuoti dėl sprendimo projekto.

Balsuota: už – 10, prieš – 0, susilaikė – 1 (Dovydas Mikelis).

NUTARTA. Pritarti sprendimo projektui „Dėl kitos paskirties valstybinės žemės sklypo, esančio Pervalkos g. 19, Neringoje, dalies nuomos“ir teikti svarstyti Tarybos posėdyje.

**9. SVARSTYTA. Dėl valstybinės žemės sklypo, esančio Miško g. 5, Neringoje, nuomos sutarties pakeitimo.**

Sprendimo projektą pristatė Violeta Šiaudvytienė. Parengto sprendimo projekto tikslas – siekiant tinkamai vykdyti Lietuvos Respublikos vietos savivaldos įstatymo nuostatas, pavestas savivaldybei, jog sprendimų dėl savivaldybei patikėjimo teise perduotos valstybinės žemės valdymo, naudojimo ir disponavimo ja yra išimtinė savivaldybės tarybos kompetencija, vadovaujantis teisės aktų nuostatomis reikalingas tarybos sprendimas dėl valstybinės žemės nuomos sutarties sudarymo.

Prašoma pakeisti 2002 m. spalio 22 d. valstybinės žemės nuomos sutartį Nr. N23/2002-0143 dėl 0,1240 ha kitos paskirties valstybinės žemės sklypo, kadastro Nr. a.d.n., unikalus Nr. a.d.n. esančio Miško g. 5,Neringoje, dalies, kurios plotas 0,0620 ha.

Posėdžio pirmininkas pasiūlė balsuoti dėl sprendimo projekto.

Balsuota: už – 11, prieš – 0, susilaikė – 0.

NUTARTA. Pritarti sprendimo projektui „Dėl valstybinės žemės sklypo, esančio Miško g. 5, Neringoje, nuomos sutarties pakeitimo“ir teikti svarstyti Tarybos posėdyje.

**10. SVARSTYTA. Dėl valstybinės žemės sklypo, esančio Pervalkos g. 10, Neringoje, juridinio fakto išregistravimo pasibaigus nuomos santykiams.**

Sprendimo projektą pristatė Violeta Šiaudvytienė. Parengto sprendimo projekto tikslas – siekiant tinkamai vykdyti Lietuvos Respublikos vietos savivaldos įstatymo nuostatas, pavestas savivaldybei, jog sprendimų dėl savivaldybei patikėjimo teise perduotos valstybinės žemės valdymo, naudojimo ir disponavimo ja yra išimtinė savivaldybės tarybos kompetencija, vadovaujantis teisės aktų nuostatomis reikalingas tarybos sprendimas dėl valstybinės žemės nuomos sutarties nutraukimo.

Prašoma išregistruoti juridinius faktus apie pasibaigusius nuomos sutarčių, sudarytų su a.d.n. ir a.d.n., santykius dėl 0,1674 ha valstybinės žemės sklypo (kadastro Nr. a.d.n., unikalus Nr. a.d.n. esančio Pervalkos g. 10, Neringoje, dalių:

1. 2019 m. balandžio 29 d. valstybinės žemės nuomos sutartį Nr. 13SŽN-178-(14.13.55.) dėl žemės sklypo dalies, kurios plotas 0,0150 ha;

2. 2005 m. sausio 20 d. valstybinės žemės nuomos sutartį Nr. N23/2005-0019 dėl žemės sklypo dalies, kurios plotas 0,0307 ha;

3. 2005 m. sausio 20 d. valstybinės žemės nuomos sutartį Nr. N23/2005-0020 ir 2019 m. balandžio 29 d. susitarimą pakeisti sutartį Nr. 13SŽN-179-(14.13.55.) dėl žemės sklypo dalies, kurios plotas 0,0128 ha.

Posėdžio pirmininkas pasiūlė balsuoti dėl sprendimo projekto.

Balsuota: už – 11, prieš – 0, susilaikė – 0.

NUTARTA. Pritarti sprendimo projektui „Dėl valstybinės žemės sklypo, esančio Pervalkos g. 10, Neringoje, juridinio fakto išregistravimo pasibaigus nuomos santykiams“ ir teikti svarstyti Tarybos posėdyje.

**11. SVARSTYTA. Dėl valstybinės žemės sklypo, esančio Pervalkos g. 6B, Neringoje, nuomos sutarties pakeitimo.**

Sprendimo projektą pristatė Violeta Šiaudvytienė. Parengto sprendimo projekto tikslas – siekiant tinkamai vykdyti Lietuvos Respublikos vietos savivaldos įstatymo nuostatas, pavestas savivaldybei, jog sprendimų dėl savivaldybei patikėjimo teise perduotos valstybinės žemės valdymo, naudojimo ir disponavimo ja yra išimtinė savivaldybės tarybos kompetencija, vadovaujantis teisės aktų nuostatomis reikalingas tarybos sprendimas dėl valstybinės žemės nuomos sutarties pakeitimo.

Prašoma pakeisti 2007 m. vasario 12 d. valstybinės žemės nuomos sutartį Nr. N23/2007-0012 dėl 0,1075 ha kitos paskirties valstybinės žemės sklypo, kadastro Nr. a.d.n., unikalus Nr. a.d.n., esančio Pervalkos g. 6B,Neringoje, dalies, kurios plotas 0,0258 ha.

Posėdžio pirmininkas pasiūlė balsuoti dėl sprendimo projekto.

Balsuota: už – 11, prieš – 0, susilaikė – 0.

NUTARTA. Pritarti sprendimo projektui„Dėl valstybinės žemės sklypo, esančio Pervalkos g. 6B, Neringoje, nuomos sutarties pakeitimo“ ir teikti svarstyti Tarybos posėdyje.

**17. SVARSTYTA. Dėl kitos paskirties valstybinės žemės sklypo, esančio Pervalkos g. 10, Neringoje, dalies nuomos.**

Sprendimo projektą pristatė Violeta Šiaudvytienė. Parengto sprendimo projekto tikslas – siekiant tinkamai vykdyti Lietuvos Respublikos vietos savivaldos įstatymo nuostatas, pavestas savivaldybei, jog sprendimų dėl savivaldybei patikėjimo teise perduotos valstybinės žemės valdymo, naudojimo ir disponavimo ja yra išimtinė savivaldybės tarybos kompetencija, vadovaujantis teisės aktų nuostatomis reikalingas tarybos sprendimas dėl valstybinės žemės nuomos sutarties sudarymo.

Prašoma išnuomoti a.d.n. ir a.d.n. 0,1674 ha kitos paskirties valstybinės žemės sklypo, kadastro Nr. a.d.n., unikalus Nr. a.d.n., esančio Pervalkos g. 10,Neringoje, dalį, kurios plotas 0,0585 ha.

Posėdžio pirmininkas pasiūlė balsuoti dėl sprendimo projekto.

Balsuota: už – 11, prieš – 0, susilaikė – 0.

NUTARTA. Pritarti sprendimo projektui„Dėl kitos paskirties valstybinės žemės sklypo, esančio Pervalkos g. 10, Neringoje, dalies nuomos“ irteikti svarstyti Tarybos posėdyje.

**12. SVARSTYTA. Dėl pritarimo Neringos savivaldybės narystei Europos dviratininkų federacijos tinkle „Miestai ir regionai dviratininkams“.**

Sprendimo projektą pristatė Justas Kazlauskas. Šio sprendimo projekto tikslas - patvirtinti Neringos savivaldybės narystę Europos dviratininkų federacijos (ECF) tinkle „Miestai ir regionai dviratininkams“ (angl. „Cities & Regions for Cyclists“). Europos dviratininkų federacija yra didžiausia ir geriausiai pasaulyje žinoma dviratininkų organizacija, siekianti skatinti dviračių sportą ir turizmą visoje Europoje. EuroVelo yra vienas iš pagrindinių federacijos prekių ženklų, o Neringos dviračių trasa yra Europos dviračių turizmo trasų tinklo „EuroVelo 10“ dalis.

Neringa būtų pirmoji savivaldybė Lietuvoje, kuri prisijungtų prie šio tinklo. Narystė suteiktų Neringos savivaldybei galimybę aktyviai prisidėti prie dviračių sporto ir turizmo populiarinimo, dalijantis patirtimi ir strategijomis su kitomis organizacijomis visoje Europoje, bei dalyvauti kasmetinėse Velo-city konferencijose. Narystės mokesčiui Neringos savivaldybė kasmet turėtų skirti 1100 Eur. Į šią suma taip pat įskaičiuotas vienas Velo-city konferencijos bilietas.

Posėdžio pirmininkas pasiūlė balsuoti dėl sprendimo projekto.

Balsuota: už – 11, prieš – 0, susilaikė – 0.

NUTARTA. Pritarti sprendimo projektui „Dėl pritarimo Neringos savivaldybės narystei Europos dviratininkų federacijos tinkle „Miestai ir regionai dviratininkams“ir teikti svarstyti Tarybos posėdyje.

**13. SVARSTYTA. Dėl Neringos savivaldybės 2021–2030 metų strateginio plėtros plano vykdymo tarpinės 2024 m. ataskaitos patvirtinimo.**

Sprendimo projektą pristatė Justas Kazlauskas. Parengto sprendimo projekto tikslas yra patvirtinti Neringos savivaldybės 2021–2030 metų strateginio plėtros plano (toliau – SSPP) įgyvendinimo tarpinę 2024 metų ataskaitą. Sprendimo projektas orientuotas į strateginio plano vykdymo priežiūra ir vertinimą, siekiant užtikrinti, jog plano priemonės įgyvendinamos pagal nustatytą tvarką ir pasiekiami numatyti rezultatai. Vienas iš pagrindinių uždavinių yra įvertinti, kaip sėkmingai vykdomos strateginio plėtros plano priemonės ir tikslai, bei nustatyti, ar reikia koreguoti veiklos kryptis, atsižvelgiant į dabartinę socialinę ir ekonominę padėtį. Ataskaita padeda identifikuoti sritis, kuriose būtina tobulinti planavimo ir įgyvendinimo procesus, siekiant užtikrinti, kad savivaldybė pasiektų ilgalaikės plėtros tikslus.

Justas Kazlauskas pristatymo metu pažymėjo, kad atsižvelgus į trapinės ataskaitos rezultatus siūloma koreguoti 2021–2030 metų strateginio plėtros plano rodiklius bei tikslinti strateginį plėtros planą, prieš tai pakeitimus aptariant atskirame komiteto posėdyje.

Posėdžio pirmininkas pasiūlė balsuoti dėl sprendimo projekto.

Balsuota: už – 11, prieš – 0, susilaikė – 0.

NUTARTA. Pritarti sprendimo projektui „Dėl Neringos savivaldybės 2021–2030 metų strateginio plėtros plano vykdymo tarpinės 2024 m. ataskaitos patvirtinimo“ir teikti svarstyti Tarybos posėdyje.

**14. SVARSTYTA. Dėl Neringos savivaldybės tarybos 2023 m. birželio 29 d. sprendimo Nr. T1-172 ,,Dėl Neringos savivaldybės tarybos Antikorupcijos komisijos sudarymo“ pakeitimo.**

Sprendimo projektą pristatė Ignė Kriščiūnaitė. Teikiamo sprendimo projekto tikslas – pakeisti Neringos savivaldybės tarybos Antikorupcijos komisijos (toliau – Antikorupcija komisija) sudėtį.

Neringos savivaldybės tarybos opozicija 2024 m. rugpjūčio 28 d. pateikė pareiškimą „Dėl Antikorupcijos komisijos sudėties“, kuriuo iš Antikorupcijos komisijos sudėties atšaukia opozicijos Tarybos narį Lauryną Vainutį ir deleguoją kitą opozicijos Tarybos narę Ievą Venslauskienę.

Atsižvelgiant į tai, siūloma pakeisti Antikorupcijos komisijos narių sudėtį, iš jos išbraukiant Tarybos narį Lauryną Vainutį ir vietoj jo įrašant Tarybos narę Ievą Venslauskienę.

Posėdžio pirmininkas pasiūlė balsuoti dėl sprendimo projekto.

Balsuota: už – 9, prieš – 0, susilaikė – 2 (Arvydas Mockus, Vaidas Venckus).

NUTARTA. Pritarti sprendimo projektui „Dėl Neringos savivaldybės tarybos 2023 m. birželio 29 d. sprendimo Nr. T1-172 ,,Dėl Neringos savivaldybės tarybos Antikorupcijos komisijos sudarymo“ pakeitimo“ ir teikti svarstyti Tarybos posėdyje.

**15. SVARSTYTA. Dėl turto perdavimo Neringos gimnazijai.**

Sprendimo projektą pristatė Aina Kisielienė. Parengto sprendimo projekto tikslas – perduoti Neringos gimnazijai patikėjimo teise valdyti, naudoti ir disponuoti juo Neringos savivaldybei nuosavybės teise priklausantį ir Neringos savivaldybės administracijoje apskaitomą ilgalaikį ir trumpalaikį turtą pagal pridedamą sąrašą.

Sprendimo projektas parengtas atsižvelgiant į gautą iš Neringos savivaldybės administracijos Švietimo skyriaus 2024-08-30 raštą Nr. VV-693 „Dėl įrangos perdavimo Neringos gimnazijai“, kuriame informuojama, kad Neringos savivaldybės administracija įgyvendino projektą „Atviros ekosistemos atsiskaitymas negrynaisiais pinigais bendrojo ugdymo įstaigų valgyklose kūrimas“ Nr. 04-002-P-0001 pagal Jungtinės veiklos sutartį 2023-05-03 Nr. V31-129 su Europos socialinio fondo agentūra. Sukurta atsiskaitymo negrynaisiais pinigais infrastruktūra Neringos gimnazijoje, įgyjant turtą, kurį siūloma perduoti šiuo tarybos sprendimu. Turtas nuosavybės teise priklauso Neringos savivaldybei ir apskaitomas Neringos savivaldybės administracijoje. Turto vertė – 6562,16 Eur.

Komiteto narys Dovydas Mikelis paprašė savivaldybės administracijos pateikti atsakymą dėl įsigytos buhalterinės apskaitos sistemos naudojimo gimnazijoje už 1000 000 litų.

Posėdžio pirmininkas pasiūlė balsuoti dėl sprendimo projekto.

Balsuota: už – 11, prieš – 0, susilaikė – 0.

NUTARTA. Pritarti sprendimo projektui „Dėl turto perdavimo Neringos gimnazijai“ir teikti svarstyti Tarybos posėdyje.

*Komiteto nariai Diana Starkutė-Kriukovė, Zigmantas Raudys nusišalino nuo dalyvavimo svarstant darbotvarkės klausimą Nr. 16. Nusišalinimui bendru Komiteto narių sutarimu pritarta. Komiteto nariai išėjo iš posėdžių salės.*

**16. SVARSTYTA. Dėl Neringos savivaldybės tarybos 2024 m. vasario 14 d. sprendimo Nr. T1-16 „Dėl Neringos savivaldybės 2024 metų biudžeto patvirtinimo“ pakeitimo.**

Sprendimo projektą pristatė Rima Tarvydaitė-Atkočaitienė. Teikiamo sprendimo projekto tikslas – patikslinti 2024 metų Neringos savivaldybės biudžetą.

**Biudžeto pajamos.** Savivaldybės biudžeto pajamų planas didinamas 404,3 tūkst. Eur, iš jų 22,4 tūkst. Eur nekilnojamojo turto mokesčio, 4,8 tūkst. Eur paveldimo turto mokesčio, 20,0 tūkst. Eur atskaitymų nuo pajamų pagal Lietuvos Respublikos miškų įstatymą, 0,2 tūkst. Eur ES struktūrinio fondo lėšos, 34,5 tūkst. Eur nuomos mokesčio už valstybinę žemę ir valstybinio vidaus vandenų fondo vandens telkinius, 5,1 tūkst. Eur valstybės rinkliavos, 72,3 tūkst Eur pajamų įmokų. 12,0 tūkst. Eur kitos neišvardytos pajamos, 224,0 tūkst. Eur gyvenamųjų namų realizavimo pajamos ir 9,0 tūkst. Eur finansinio turto pardavimo pajamos.

**Biudžeto asignavimai:**

Didinami asignavimai švietimo ir sporto veiklos programos (02) ) – 160,1 tūkst. Eur, veikloms: 72,3 tūkst. Eur„Neringos gimnazijos veiklos užtikrinimas“ pajamų įmokos“, 84,0 tūkst. Eur „Mokyklų aprūpinimo geltonaisiais autobusais programos įgyvendinimas“, 3,8 tūkst. Eur „Nidos lopšelio-darželio „Ąžuoliukas“ veiklos užtikrinimas“.

Didinami asignavimai socialinės paramos programos (04) – 224,2 tūkst. Eur veikloms: 224,0 tūkst. Eur „Savivaldybės būsto statyba“ – 224,0 tūkst. Eur, 0.2 tūkst. Eur „ Neringos socialinių paslaugų centro veiklos užtikrinimas“ES lėšos (projektas „Materialiojo nepritekliaus mažinimas Lietuvoje“Nr. MNM -2023-V-01-01“).

Didinami asignavimai miesto infrastruktūros priežiūros ir plėtros programos (05) – 20,0 tūkst. Eur veiklai „Šaligatvių ir gatvių dangų remontas“.

Perskirstomi asignavimai švietimo ir sporto veiklos programos (02) ) tarp veiklų: perkeliant lėšas iš veiklos „Pedagogų inovacijų skatinimas“ – 3,0 tūkst. Eur į veiklą „Renginių pedagogų kompetencijų tobulinimui, organizavimas“.

Perkeliami asignavimai iš socialinės paramos programos (04) veiklos „Socialinio būsto statyba“ (fin.š 1.13) – 376,7 tūkst. Eur į kultūros ir jaunimo veiklos programos (03) veiklą „KTIC „Agila“ rekonstrukcija ir įrengimas“ – 350,0 tūkst. Eur ir į miesto infrastruktūros priežiūros ir plėtros programos (05) veiklą „Pervalkos molo sutvarkymas“– 26,7 tūkst. Eur“.

Posėdžio pirmininkas atkreipė dėmesį, kad kito išvykstamojo komiteto posėdžio metu planuojama apžiūrėti Pervalkos molą.

Perkeliami asignavimai iš sveikatos priežiūros programos (08) veiklos projekto „Žmonių saugumo didinimas Baltijos jūroje per tarptautinį bendradarbiavimą Vakarų Lietuvoje ir Kuržemėje“ įgyvendinimas“(fin. š. 1.16) – 5,5 tūkst. Eur į miesto infrastruktūros priežiūros ir plėtros programos (05) veiklą„ Pervalkos molo sutvarkymas“ – 0,9 tūkst. Eur ir į turizmo, rekreacijos, smulkaus ir vidutinio verslo programos (07) veiklą „Turizmo sklaidos priemonių gamyba“– 4,6 tūkst. Eur

Perskirstomi asignavimai miesto infrastruktūros priežiūros ir plėtros programos (05) tarp veiklų: perkeliant lėšas iš veiklos projekto „Daugiabučių namų renovacija“ įgyvendinimas“ (fin.š 1.13) – 50,0 tūkst. Eur į veiklą „Pervalkos molo sutvarkymas“.

Komiteto pirmininkas priminė, kad iki tarybos posėdžio, rugsėjo 25 d. vyks išvažiuojamasis komiteto posėdis, bus nuvykta į Pervalką, susipažinti su atliktais Pervalkos molo darbais.

Posėdžio pirmininkas pasiūlė balsuoti dėl sprendimo projekto.

Balsuota: už – 5, prieš – 0, susilaikė – 4 (Arūnas Burkšas, Dovydas Mikelis, Matas Lasauskas, Algirdas Kurtinaitis).

NUTARTA. Pritarti sprendimo projektui „Dėl Neringos savivaldybės tarybos 2024 m. vasario 14 d. sprendimo Nr. T1-16 „Dėl Neringos savivaldybės 2024 metų biudžeto patvirtinimo“ pakeitimo“ir teikti svarstyti Tarybos posėdyje.

Posėdžio pirmininkas Arūnas Burkšas

Posėdžio sekretorė Ignė Kriščiūnaitė