### 

**NERINGOS SAVIVALDYBĖS TARYBOS**

**BIUDŽETO, FINANSŲ IR ŪKIO VALDYMO KOMITETAS**

**NEEILINIO POSĖDŽIO PROTOKOLAS**

2024-11-19 Nr. T-32

Neringa

Posėdis vyko: 10.00 val. – 12.00 val.

Posėdžio pirmininkas – Neringos savivaldybės tarybos Biudžeto, finansų ir ūkio valdymo komiteto pirmininkas Arūnas Burkšas.

Posėdžio sekretorė – Ignė Kriščiūnaitė, Neringos savivaldybės tarybos posėdžių sekretorė.

Posėdyje dalyvavo Neringos savivaldybės tarybos Biudžeto, finansų ir ūkio valdymo komiteto nariai: Vaidas Venckus, Sandra Berletaitė, Dovydas Mikelis, Mindaugas Vaitonis, Arvydas Mockus, Algirdas Kurtinaitis, Agnė Jenčauskienė, Matas Lasauskas, Diana Starkutė-Kriukovė.

Posėdyje nedalyvavo Neringos savivaldybės tarybos Biudžeto, finansų ir ūkio valdymo komiteto narys Zigmantas Raudys.

Posėdyje taip pat dalyvavo: Neringos savivaldybės meras Darius Jasaitis, Neringos savivaldybės vicemeras Narūnas Lendraitis, Neringos savivaldybės vicemeras Sigitas Šveikauskas, Tarybos narė Aušra Mikalauskienė, Neringos savivaldybės administracijos direktorius Egidijus Šakalys, Neringos savivaldybės administracijos Strateginio planavimo, investicijų ir turizmo skyriaus vyr. specialistas Justas Kazlauskas, Neringos savivaldybės administracijos Biudžeto ir turto valdymo skyriaus vedėja Janina Kobozeva, Neringos savivaldybės administracijos Švietimo skyriaus vedėja Asta Baškevičienė, Neringos savivaldybės administracijos Švietimo skyriaus vyr. specialistas Mantas Tomaševičius, Neringos sporto mokyklos direktorius Norbertas Airošius, Dokumentų valdymo skyriaus vedėja Kristina Jasaitienė, Neringos savivaldybės administracijos Sveikatos reikalų koordinatorė (vyr. specialistė) Rosita Bazarauskaitė, Neringos savivaldybės administracijos Miesto tvarkymo ir statybos skyriaus vedėja Rima Kasparavičiūtė, Neringos savivaldybės administracijos Kultūros skyriaus vedėja Edita Radzevičienė.

**DARBOTVARKĖ:**

1. Dėl komiteto neeilinio posėdžio darbotvarkės.
2. Dėl Neringos savivaldybės 2023-2030 m. Strateginio Plėtros Plano (SPP) monitoringo.
3. Dėl Juodkrantėje ir Preiloje esančių sporto aikštynų priežiūros, administravimo, apmokestinimo.

**1.** **SVARSTYTA. Dėl Neringos savivaldybės tarybos Biudžeto, finansų ir ūkio valdymo komiteto neeilinio posėdžio darbotvarkės patvirtinimo.**

Posėdžio pirmininkas Arūnas Burkšas pristatė Neringos savivaldybės tarybos Biudžeto, finansų ir ūkio valdymo komiteto neeilinio posėdžio darbotvarkę, kurioje numatyta svarstyti 2 klausimus.

NUTARTA. Bendru komiteto narių sutarimu pritarti Neringos savivaldybės tarybos Biudžeto, finansų ir ūkio valdymo komiteto neeilinio posėdžio darbotvarkei.

**2. SVARSTYTA. Dėl Neringos savivaldybės 2023-2030 m. Strateginio Plėtros Plano (SPP) monitoringo.**

Justas Kazlauskas pristatė Neringos Strateginio Plėtros Plano (2030) Monitoringą, kuriame stebima svarbiausių prioritetų ir tikslų pažanga (200 rodiklių).

Komitete apžvelgtos pilnai įgyvendintos priemonės:

1.2.3.2. Etninės kultūros ir istorinio paveldo bei tradicijų išsaugojimas ir kultūrinės edukacijos paslaugų plėtra. Renginių skaičius, vnt. 138/50 (2023 m.).

**Komitete pasiūlyta tikslinti rodiklį nurodant renginio sąvokos apbrėžimą dėl dalyvio kiekio ir/ar gauto finansavimo savivaldybės biudžeto lėšomis dydžio nustatymo.**

2.2.1.1. Kultūros įstaigų veiklos modernizavimas ir fizinės bei informacinės infrastruktūros atnaujinimas, nekultūrinės paskirties infrastruktūros objektų bei teritorijų (miesto viešųjų erdvių) pritaikymas kultūros produktams. Modernizuotų ir įveiklintų objektų skaičius, vnt. 5/4 (2023 m.)

**Komitete pasiūlyta tikslinti rodiklį sudarant atnaujintą objektų sąrašą.**

1.1.2.3. Pėsčiųjų takų atnaujinimas, sutvarkymas ir įrengimas. Pėsčiųjų takų ilgis, km. 12/12 (2023 m.)

**Komitete pasiūlyta tikslinti rodiklį sudarant atnaujintą objektų sąrašą.**

2.2.3.1. Fiziniam aktyvumui skirtos infrastruktūros ir erdvių sukūrimas, atnaujinimas. Įrengta ir atnaujinta aktyvaus poilsio, laisvalaikio, sporto infrastruktūra, vnt. 20/5. Atnaujintos ir įrengtos sporto zonos, vnt. 18/10 (2023 m.)

**Komitete pasiūlyta tikslinti rodiklį, nors rodiklis yra pilnai įgyvendintas, tačiau sporto infrastruktūros ir erdvių atnaujinimas dar planuojamas.**

Komitete apžvelgtos neįgyvendintos priemonės:

1.1.1.3. Vientisos, tarpusavyje sąveikaujančios, kultūrinių urbanistinių kompleksų, sistemos sukūrimas. Sukurta sistema, vnt. 0/1.

**Komitete diskutuota dėl priemonės reikšmės, kokius objektus buvo planuojama įtraukti. Komiteto pirmininkas Arūnas Burkšas pasiūlė [Akmens skulptūrų parką Juodkrantėje sujungti su „Raganų kalno“ medinių skulptūrų ekspozicija bei savivaldybės administracijai įteisinti infrastuktūros objektą.](https://www.google.com/url?sa=t&source=web&rct=j&opi=89978449&url=https://www.pamatyklietuvoje.lt/lankytinos-vietos/akmens-skulpturu-parkas-juodkranteje/1108&ved=2ahUKEwiTnJXByfyJAxVym_0HHR45B6MQFnoECCkQAQ&usg=AOvVaw0Eoxs6aUnPhUXo-A4X9WUO)**

2.1.1.6. Savivaldybės susisiekimo sistemos modernizavimas. Parengtas planas dėl susisiekimo sistemos perėjimo prie nulinės CO2 emisijos, vnt. 0/1; Atnaujinama bei modernizuojama susisiekimo infrastruktūra, vnt. 0/1.

**Komitete pažymėta, kad savivaldybės teisės aktuose patvirtinta siekti *neutralios CO2 emisijos.***

3.3.1.1. Daugiabučių modernizavimo programos parengimas ir kvartalinės renovacijos vykdymas. Parengta renovacijos programa, vnt. 0/1, Įgyvendinta kvartalinė renovacija, vnt. 0/1.

**Komitete pažymėta, kad savivaldybė yra priėmusi sprendimą biudžeto lėšomis prisidėti prie daugiabučių namų renovacijos.**

**Komitete pasiūlyta išbraukti rodiklį „Įgyvendinta kvartalinė renovacija“.**

2.1.1.7. Efektyvaus Nidos aerodromo veiklos organizavimas. Parengtos Nidos aerodromo veiklos gairės su priemonių planu iki 2030 m., vnt. 0/1

**Komitete pasiūlymų nepateikta.**

* + - 1. Nuotekų valyklų modernizavimas (rekonstravimas). Modernizuotų nuotekų valyklų skaičius, vnt. 0/4.

**Komiteto nariai buvo informuoti, kad nuotekų valyklų modernizavimo projektas rengiamas ir bus pristatytas Tarybai.**

1.1.2.5. Daugiafunkcinių kultūros objektų įrengimas (Vasaros estrados konversija, Kuršių buities muziejus). Kultūros objektų įrengimas, vnt. 0/2

**Komitete pasiūlyta suskaidyti šią priemonę į dvi atskiras ir nusimatyti joms atskirus rodiklius, nes vasaros estrados konversijos projektas yra įgyvendinamas, o Kuršių buities muziejus tik savivaldybės ateities vizija.**

1.2.3.1. Infrastruktūros ir teritorijų sutvarkymas (atnaujinimas) (išsaugant materialų ir nematerialų paveldą). Objektų skaičius, vnt. n.d./7

**Komitete pasiūlyta surinkti trūkstamus duomenis ir patikslinti rodiklį.**

2.2.2.1. Rėmimo ir motyvavimo programos sukūrimas specialistams, siekiant juos pritraukti ir išlaikyti. Sukurta rėmimo ir motyvavimo programa, vnt. 0/1

**Komitete pasiūlyta įvardinti kokios konkrečios atskiros priemonės yra naudojamos.**

3.2.3.1. Socialines ir sveikatos priežiūros paslaugas teikiančių įstaigų infrastruktūros sutvarkymas / atnaujinimas (PSPC ir Neringos SPC). Objektų skaičius, vnt. 0/2.

1.2.3.3. Savivaldybės darbuotojų ir bendruomenės atstovų gebėjimų ugdymas UNESCO pasaulio paveldo vietovės Kuršių nerijos vadybos srityje. Apmokytų dalyvių skaičius, asm. n.d./150, Mokymų skaičius, vnt. n.d./20.

**Komitete pasiūlyta surinkti trūkstamus duomenis ir patikslinti rodiklį. Svarstyta galimybė keisti patį rodiklį *„dalyvių skaičius“.***

2.3.1.1. Vietos gyventojų savirealizacijai, užimtumui ir bendradarbiavimui palankių sąlygų sudarymas. Projektų / iniciatyvų skaičius, vnt. 4/35, Įsitraukusių gyventojų skaičius, asm. n.d./600.

**Komitete pasiūlyta surinkti trūkstamus duomenis ir patikslinti rodiklį.**

2.3.2.2. Viešojo sektoriaus įstaigų tarpregioninio ir vietinio bendradarbiavimo, tinklaveikos ir partnerysčių skatinimas, inicijavimas bei palaikymas. Partnerysčių skaičius, vnt. n.d./5, Dalyvių skaičius , asm. n.d./30.

**Komitete pasiūlymų nepateikta.**

3.1.2.4. Gyventojų įtraukties per komunikacijos ir savanorystės veiklas didinimas. Įtrauktų gyventojų / savanorių skaičius, asm. n.d./400, Atlikti gyventojų nuomonės tyrimai, vnt. n.d./5.

**Komitete pasiūlymų nepateikta.**

Įvairios nevykdytos apklausos. Pasiekta 10% visų rodiklių.

**Komitete pasiūlymų nepateikta.**

NUTARTA. Savivaldybės administracijai parengti Neringos savivaldybės 2023-2030 m. Strateginio Plėtros Plano pakeitimą atsižvelgiant į aukščiau išvardintas pastabas dėl plano priemonių rodiklių patikslinimo.

**3. SVARSTYTA. Dėl Juodkrantėje ir Preiloje esančių sporto aikštynų priežiūros, administravimo, apmokestinimo.**

Posėdžio pirmininkas Arūnas Burkšas atkreipė dėmesį, kad išvažiuojamojo komiteto metu buvo nutarta siūlyti Juodkrantės ir Preilos sporto aikštynams priskirti administruojančią ir juos prižiūrinčią įstaigą bei sudaryti galimybę rezervuoti laiką sportui. Taip pat pateikta rekomendacija vykdyti aikštynų užimtumo apskaitą.

Komitete pasiūlyta apmokestinti naudojimąsi padelio ir teniso aikštynais, o futbolo ir krepšinio palikti neapmokestintus, išskyrus kai jais naudojasi įvairias stovyklas organizuojantys fiziniai ar juridiniai asmenys. Savivaldybės administracijos direktorius pažymėjo, kad padėlio aikštelė Juodkrantės pajūryje bus įrengta šį pavasarį.

NUTARTA. Neringos sporto mokyklai parengti Juodkrantėje ir Preiloje esančių sporto aikštynų priežiūros, administravimo, apmokestinimo aprašo projektą.

Posėdžio pirmininkas Arūnas Burkšas

Posėdžio sekretorė Ignė Kriščiūnaitė