### 

**NERINGOS SAVIVALDYBĖS TARYBOS**

**BIUDŽETO, FINANSŲ IR ŪKIO VALDYMO KOMITETAS**

**POSĖDŽIO PROTOKOLAS**

2024-12-11 Nr. T-36

Neringa

Posėdis vyko: 9.00 val. – 12.30 val.

Posėdžio pirmininkas – Neringos savivaldybės tarybos Biudžeto, finansų ir ūkio valdymo komiteto pirmininkas Arūnas Burkšas.

Posėdžio sekretorė – Ignė Kriščiūnaitė, Neringos savivaldybės tarybos posėdžių sekretorė.

Posėdyje dalyvavo Neringos savivaldybės tarybos Biudžeto, finansų ir ūkio valdymo komiteto nariai: Vaidas Venckus, Sandra Berletaitė, Dovydas Mikelis, Mindaugas Vaitonis, Arvydas Mockus, Algirdas Kurtinaitis, Agnė Jenčauskienė, Matas Lasauskas, Zigmantas Raudys, Diana Starkutė-Kriukovė.

Posėdyje taip pat dalyvavo: Neringos savivaldybės meras Darius Jasaitis, Neringos savivaldybės vicemeras Sigitas Šveikauskas, Neringos savivaldybės administracijos direktorius Egidijus Šakalys, Neringos savivaldybės administracijos Teisės skyriaus vedėja Viktorija Budvytytė-Bedalienė, Neringos savivaldybės administracijos Architektūros ir teritorijų planavimo skyriaus vyr. specialistė Violeta Šiaudvytienė, Neringos savivaldybės administracijos Architektūros ir teritorijų planavimo skyriaus vedėjas Laimonas Bogušas, Neringos savivaldybės administracijos Biudžeto ir turto valdymo skyriaus vedėja Janina Kobozeva, UAB „Neringos energija“ l. e. p. direktorius Edvinas Dargis, Biudžetinės įstaigos „Paslaugos Neringai“ direktorius Laimonas Žemaitis, Neringos savivaldybės administracijos Sveikatos reikalų koordinatorė (vyr. specialistė) Rosita Bazarauskaitė, Neringos savivaldybės administracijos Dokumentų valdymo skyriaus vedėja Kristina Jasaitienė, Neringos savivaldybės administracijos Biudžeto ir turto valdymo skyriaus vedėjo pavaduotoja Aina Kisielienė, Neringos savivaldybės administracijos Biudžeto ir turto valdymo skyriaus vyr. specialistė Renata Kuprienė, Neringos savivaldybės administracijos Informacinių technologijų ir civilinės saugos skyriaus patarėjas (parengties pareigūnas) Raimondas Žičkus.

**DARBOTVARKĖ:**

1. Dėl komiteto darbotvarkės (Arūnas Burkšas).
2. Dėl TP - 398 Dėl Neringos savivaldybės teritorijos ir jos dalių bendrojo plano dalies korektūros patvirtinimo (Laimonas Bogušas).
3. Dėl TP - 399 Dėl kitos paskirties valstybinės žemės sklypo, esančio Vėtrungių g. 7, Neringoje, dalies, kurios plotas 0,0080 ha, dalių nustatymo (Violeta Šiaudvytienė)
4. Dėl TP – 402 Dėl kitos paskirties valstybinės žemės sklypo, esančio Vėtrungių g. 7, Neringoje, dalies nuomos (Violeta Šiaudvytienė).
5. Dėl TP – 401 Dėl valstybinės žemės sklypo, esančio Žaliasis kel. 3, Neringoje, nuomos sutarties pakeitimo (Violeta Šiaudvytienė)
6. Dėl TP – 405 Dėl valstybinės žemės sklypo, esančio Vilų g. 2, Neringoje, nuomos sutarties pakeitimo (Violeta Šiaudvytienė).
7. Dėl TP – 406 Dėl kitos paskirties valstybinės žemės sklypo, esančio Purvynės g. 15A, Neringoje, dalies nuomos (Violeta Šiaudvytienė).
8. Dėl TP – 403 Dėl Neringos savivaldybės tarybos 2023 m. birželio 29 d. sprendimo Nr. T1-173 „Dėl Neringos savivaldybės tarybos Kontrolės komiteto sudarymo“ pakeitimo (I. Kriščiūnaitė).
9. Dėl TP – 404 Dėl daugiabučių namų šildymo ir karšto vandens sistemų priežiūros (eksploatavimo) maksimalių tarifų nustatymo (Janina Kobozeva).
10. Dėl Uždarosios akcinės bendrovės „Neringos energija“ šilumos gamybos ir (ar) tiekimo pajamų bazinio lygio ir karšto vandens kainų dedamųjų nustatymo (Janina Kobozeva).
11. Dėl Neringos savivaldybės tarybos 2024 m. vasario 14 d. sprendimo Nr. T1-16 „Dėl Neringos savivaldybės 2024 metų biudžeto patvirtinimo“ pakeitimo (Janina Kobozeva).
12. Dėl TP – 407 Dėl Neringos savivaldybės tarybos 2017 m. rugpjūčio 24 d. sprendimo Nr. T1-151 „Dėl triukšmo prevencijos Neringos savivaldybės viešosiose vietose taisyklių patvirtinimo" pakeitimo (Rosita Bazarauskaitė).
13. Dėl atleidimo nuo vietinės rinkliavos už leidimą įvažiuoti mechaninėmis transporto priemonėmis į valstybės saugomą Neringos savivaldybės administruojamą teritoriją (Kristina Jasaitienė).
14. Dėl Neringos savivaldybės tarybos 2016 m. balandžio 21 d. sprendimo Nr. T1-92 „Dėl vietinės rinkliavos už leidimą įvažiuoti mechaninėmis transporto priemonėmis į valstybės saugomą Neringos savivaldybės administruojamą teritoriją nustatymo“ pakeitimo (Kristina Jasaitienė).
15. ~~Dėl Biudžetinės įstaigos „Paslaugos Neringai“ patikėjimo teise valdomo savivaldybės ilgalaikio materialiojo turto, esančio adresu Naglių g. 14, Neringa – patalpų kavinės veiklai vykdyti nuomos (Aina Kisielienė).~~
16. Dėl Biudžetinės įstaigos „Paslaugos Neringai“ patikėjimo teise valdomo savivaldybės ilgalaikio materialiojo turto, esančio adresu Nidos-Smiltynės pl. 29, Neringa – patalpų kavinės veiklai vykdyti nuomos (Aina Kisielienė).
17. ~~Dėl valstybės turto perėmimo Neringos savivaldybės nuosavybėn~~*~~(takas Pervalkoje)~~* ~~(Aina Kisielienė).~~
18. Dėl valstybės turto perėmimo Neringos savivaldybės nuosavybėn (*takai šalia Preilos gatvės)* (Aina Kisielienė).

**Papildomi klausimai:**

1. Dėl nekilnojamojo turto mokesčio 2024 metams lengvatos UAB „SVV būstas“ (Renata Kuprienė)
2. Dėl civilinės pirotechnikos priemonių naudojimo tvarkos nustatymo (Raimondas Žičkus)

**1. SVARSTYTA. Dėl Neringos savivaldybės tarybos Biudžeto, finansų ir ūkio valdymo komiteto darbotvarkės patvirtinimo.**

Posėdžio pirmininkas Arūnas Burkšas pristatė Neringos savivaldybės tarybos Biudžeto, finansų ir ūkio valdymo komiteto posėdžio darbotvarkę ir pasiūlė: iš darbotvarkės išbraukti 15 klausimą, nes įstaiga patalpas planuoja naudoti savo funkcijų vykdymui ir 17 klausimą, nes savivaldybės administracija informavo, jog reikalinga išlaikyti viešinimo visuomenei terminus; įtraukti 2 papildomus, pavėluotai pateiktus, klausimus.

NUTARTA. Bendru komiteto narių sutarimu pritarti Neringos savivaldybės tarybos Biudžeto, finansų ir ūkio valdymo komiteto posėdžio darbotvarkei su pakeitimais.

**3. SVARSTYTA. Dėl kitos paskirties valstybinės žemės sklypo, esančio Vėtrungių g. 7, Neringoje, dalies, kurios plotas 0,0080 ha, dalių nustatymo.**

Sprendimo projektą pristatė Violeta Šiaudvytienė. Parengto projekto tikslas - nustatyti 0,7722 ha valstybinės žemės sklypo, kadastro Nr. a.d.n., unikalus Nr. a.d.n., esančio Vėtrungių g. 7, Neringoje, dalies, kurios plotas 0,0080 ha, dalis, atsižvelgiant į kiekvienam bendraturčiui priklausančias patalpas, gautas padalijus butą / patalpas – butą (unikalus Nr. a.d.n.):

|  |  |  |  |
| --- | --- | --- | --- |
| Eil. Nr. | Unikalus Nr. | Patalpos bendras plotas,  kv. m | Žemės sklypo dalies plotas ha |
| 1. | butas / patalpa – butas (unikalus Nr. a.d.n.) | 24,42 | 0,0035 |
| 2. | butas / patalpa – butas (unikalus Nr. a.d.n.) | 31,73 | 0,0045 |
|  | |  |  |
| Iš viso: | | 56,15 | 0,0080 |

Posėdžio pirmininkas pasiūlė balsuoti dėl sprendimo projekto.

Balsuota: už – 11, prieš – 0, susilaikė – 0.

NUTARTA. Pritarti sprendimo projektui„Dėl kitos paskirties valstybinės žemės sklypo, esančio Vėtrungių g. 7, Neringoje, dalies, kurios plotas 0,0080 ha, dalių nustatymo“ ir teikti svarstyti Tarybos posėdyje.

**4. SVARSTYTA. Dėl kitos paskirties valstybinės žemės sklypo, esančio Vėtrungių g. 7, Neringoje, dalies nuomos.**

Sprendimo projektą pristatė Violeta Šiaudvytienė. Parengto projekto tikslas:

1. Išnuomoti a.d.n. 0,7722 ha kitos paskirties valstybinės žemės sklypo, kadastro Nr. a.d.n., unikalus Nr. a.d.n., esančio Vėtrungių g. 7,Neringoje, dalį, kurios plotas 0,0035 ha.

2. Nustatyti, kad žemės sklypas išnuomojamas septyniasdešimt šešerių (76) metų laikotarpiui, skaičiuojant nuo sutarties sudarymo dienos.

3. Pritarti valstybinės žemės nuomos sutarties projektui.

Posėdžio pirmininkas pasiūlė balsuoti dėl sprendimo projekto.

Balsuota: už – 11, prieš – 0, susilaikė – 0.

NUTARTA. Pritarti sprendimo projektui„Dėl kitos paskirties valstybinės žemės sklypo, esančio Vėtrungių g. 7, Neringoje, dalies nuomos“ir teikti svarstyti Tarybos posėdyje.

**5. SVARSTYTA. Dėl valstybinės žemės sklypo, esančio Žaliasis kel. 3, Neringoje, nuomos sutarties pakeitimo.**

Sprendimo projektą pristatė Violeta Šiaudvytienė. Parengto projekto tikslas:

1. Pakeisti 2022 m. birželio 27 d. valstybinės žemės nuomos sutartį Nr. 13SŽN-261-  
(14.13.55 E.) dėl 0,0814ha kitos paskirties valstybinės žemės sklypo (kadastro Nr. a.d.n., unikalus Nr. a.d.n.), esančio Žaliasis kel. 3,Neringoje, dalies, kurios plotas 0,0419ha.

2. Pritarti Susitarimo „Dėl 2022 m. birželio 27 d. valstybinės žemės nuomos sutarties   
Nr. 13SŽN-261-(14.13.55 E.) pakeitimo“ projektui (pridedama).

Posėdžio pirmininkas pasiūlė balsuoti dėl sprendimo projekto.

Balsuota: už – 11, prieš – 0, susilaikė – 0.

NUTARTA. Pritarti sprendimo projektui„Dėl valstybinės žemės sklypo, esančio Žaliasis kel. 3, Neringoje, nuomos sutarties pakeitimo“ ir teikti svarstyti Tarybos posėdyje.

**6. SVARSTYTA. Dėl valstybinės žemės sklypo, esančio Vilų g. 2, Neringoje, nuomos sutarties pakeitimo.**

Sprendimo projektą pristatė Violeta Šiaudvytienė. Parengto projekto tikslas:

1. Pakeisti 2002 m. gruodžio 12 d. valstybinės žemės nuomos sutartį Nr. N23/2002-0162 dėl 0,2013 ha kitos paskirties valstybinės žemės sklypo (kadastro Nr. a.d.n., unikalus   
Nr. a.d.n.), esančio Vilų g. 2,Neringoje, dalies, kurios plotas 0,0563 ha.

2. Pritarti Susitarimo „Dėl 2002 m. gruodžio 12 d. valstybinės žemės nuomos sutarties   
Nr. N23/2002-0162 pakeitimo“ projektui.

Posėdžio pirmininkas pasiūlė balsuoti dėl sprendimo projekto.

Balsuota: už – 11, prieš – 0, susilaikė – 0.

NUTARTA. Pritarti sprendimo projektui„Dėl valstybinės žemės sklypo, esančio Vilų g. 2, Neringoje, nuomos sutarties pakeitimo“ ir teikti svarstyti Tarybos posėdyje.

**7. SVARSTYTA. Dėl kitos paskirties valstybinės žemės sklypo, esančio Purvynės g. 15A, Neringoje, dalies nuomos.**

Sprendimo projektą pristatė Violeta Šiaudvytienė. Parengto projekto tikslas:

1. Išnuomoti a.d.n. ir a.d.n. 0,1042 ha kitos paskirties valstybinės žemės sklypo, kadastro Nr. a.d.n., unikalus Nr. a.d.n., esančio Purvynės g. 15A,Neringoje, dalį, kurios plotas 0,0023 ha.

2. Nustatyti, kad žemės sklypas išnuomojamas trisdešimt trejų (33) metų laikotarpiui, skaičiuojant nuo sutarties sudarymo dienos.

3. Pritarti valstybinės žemės nuomos sutarties projektui.

Posėdžio pirmininkas pasiūlė balsuoti dėl sprendimo projekto.

Balsuota: už – 11, prieš – 0, susilaikė – 0.

NUTARTA. Pritarti sprendimo projektui„Dėl kitos paskirties valstybinės žemės sklypo, esančio Purvynės g. 15A, Neringoje, dalies nuomos“ir teikti svarstyti Tarybos posėdyje.

**2. SVARSTYTA. Dėl Neringos savivaldybės teritorijos ir jos dalių bendrojo plano dalies korektūros patvirtinimo.**

Sprendimo projektą pristatė Laimonas Bogušas. Parengto projekto tikslas - Neringos savivaldybės teritorijos ir jos dalių bendrojo plano dalies korektūros (toliau – Bendrojo plano korektūra) rengimo tikslas - koreguoti Neringos savivaldybės teritorijos ir jos dalių bendrojo plano, patvirtinto Neringos savivaldybės tarybos 2012 m. rugsėjo 21 d. sprendimu Nr. T1-164, Juodkrantės urbanistinės struktūros ir reglamentų dalies, reglamentinės zonos – 24. Gyvenamoji rekreacinė zona prie Gintaro įlankos – sprendinius, nustatant reglamentus, neprieštaraujančius planavimo tikslams ir uždaviniams, nustatytiems galiojančiame bendrajame plane.

Patvirtinus Bendrojo plano korektūrą bus galima įgyvendinti plano sprendinius, Juodkrantės urbanistinės struktūros ir reglamentų dalies, 24 reglamentinės zonoje, keičiant žemės sklypų naudojimo būdus kitais galimais žemės sklypų naudojimo būdais - daugiabučių gyvenamųjų pastatų ir bendrabučių teritorijos (G2); rekreacinės teritorijos (R); visuomeninės paskirties teritorijos (V); komercinės paskirties teritorijos (K); susisiekimo ir inžinerinių komunikacijų aptarnavimo objektų teritorijos (I1); susisiekimo ir inžinerinių tinklų koridorių teritorijos (I2); atskirųjų želdynų teritorijos (E); miškų sklypai (M1). Sekančiame etape bus galima rengti statinių projektus, numatant jų paskirties keitimą.

Komiteto pirmininko pavaduotojas Vaidas Venckus pasiūlė peržiūrėti bendrojo plano sprendinius ir pamąstyti apie integruoto teritorijų planavimo dokumento parengimą.

Posėdžio pirmininkas pasiūlė balsuoti dėl sprendimo projekto.

Balsuota: už – 10, prieš – 0, susilaikė – 1 (Sandra Berletaitė).

NUTARTA. Pritarti sprendimo projektui„Dėl Neringos savivaldybės teritorijos ir jos dalių bendrojo plano dalies korektūros patvirtinimo“ir teikti svarstyti Tarybos posėdyje.

**8. SVARSTYTA. Dėl Neringos savivaldybės tarybos 2023 m. birželio 29 d. sprendimo Nr. T1-173 „Dėl Neringos savivaldybės tarybos Kontrolės komiteto sudarymo“ pakeitimo.**

Sprendimo projektą pristatė Ignė Kriščiūnaitė. Parengto sprendimo projekto tikslas – pakeisti Neringos savivaldybės tarybos sprendimą, kuriuo buvo sudarytas Neringos savivaldybės tarybos Kontrolės komitetas.

Lietuvos Respublikos vietos savivaldos įstatymo 3 straipsnio 4 dalis apibrėžia, kad *Mišri savivaldybės tarybos narių grupė – ne mažiau kaip 2 savivaldybės tarybos nariai, nesusivieniję į savivaldybės tarybos narių frakciją ar savivaldybės tarybos narių grupę.* Lietuvos Respublikos vietos savivaldos įstatymo aukščiau minėta nauja sąvoka įtakoja tai, kad iš Neringos savivaldybės tarybos Kontrolės komiteto sudėties siūloma išbraukti *frakcijai, grupei ar mišriai grupei* nepriklausantį 1 Tarybos narį. Atsižvelgiant į tai, sumažėja Kontrolės komiteto narių skaičius (vietoj 4 komiteto narių lieka 3 nariai).

Posėdžio pirmininkas pasiūlė balsuoti dėl sprendimo projekto.

Balsuota: už – 11, prieš – 0, susilaikė – 0.

NUTARTA. Pritarti sprendimo projektui„Dėl Neringos savivaldybės tarybos 2023 m. birželio 29 d. sprendimo Nr. T1-173 „Dėl Neringos savivaldybės tarybos Kontrolės komiteto sudarymo“ pakeitimo“ ir teikti svarstyti Tarybos posėdyje.

**9. SVARSTYTA. Dėl daugiabučių namų šildymo ir karšto vandens sistemų priežiūros (eksploatavimo) maksimalių tarifų nustatymo.**

Sprendimo projektą pristatė Janina Kobozeva, Edvinas Dargis. Teikiamo sprendimo projekto tikslas – nustatyti daugiabučių namų šildymo ir karšto vandens sistemų priežiūros (eksploatavimo) maksimalius tarifus. Teikiamame sprendimo projekte bus nustatyti daugiabučių namų ir karšto vandens sistemų priežiūros (eksploatavimo) maksimalūs tarifai: pagal šilumos punkto tipus; pagal šildymo sistemos tipus; pagal karšto vandens sistemos tipus.

Posėdžio pirmininkas pasiūlė balsuoti dėl sprendimo projekto.

Balsuota: už – 11, prieš – 0, susilaikė – 0.

NUTARTA. Pritarti sprendimo projektui„Dėl daugiabučių namų šildymo ir karšto vandens sistemų priežiūros (eksploatavimo) maksimalių tarifų nustatymo“ir teikti svarstyti Tarybos posėdyje.

**10. SVARSTYTA. Dėl Uždarosios akcinės bendrovės „Neringos energija“ šilumos gamybos ir (ar) tiekimo pajamų bazinio lygio ir karšto vandens kainų dedamųjų nustatymo.**

Sprendimo projektą pristatė Janina Kobozeva. Teikiamo sprendimo projekto tikslas – teikiamo sprendimo projekto tikslas – nustatyti 3 metų laikotarpiui Uždarajai akcinei bendrovei „Neringos energija“ šilumos gamybos ir (ar) tiekimo pajamų bazinį lygį ir karšto vandens kainų dedamąsias.

Teikiamame sprendimo projekte šilumos kainos dedamųjų perskaičiavimo projekcinė 2025 m. sausio mėn. šilumos kaina, palyginti su galiojančia kaina, mažėja nuo 12,31 ct/kWh iki 12,17 ct/kWh, t. y. 0,14 ct/kWh, arba 1,15 %.Pastovioji karšto vandens kainos dedamoji, palyginti su galiojančios kainos pastoviąja dedamąja lieka nepakitus 0,35 Eur/m3. Kintamoji karšto vandens kainos dedamoji, palyginti su galiojančios kainos dedamąja, mažėja 0,03 ct/kWh, arba 0,28 %. Karšto vandens kaina mažėja, nes mažėja šilumos kaina.

Posėdžio pirmininkas pasiūlė balsuoti dėl sprendimo projekto.

Balsuota: už – 11, prieš – 0, susilaikė – 0.

NUTARTA. Pritarti sprendimo projektui„Dėl Uždarosios akcinės bendrovės „Neringos energija“ šilumos gamybos ir (ar) tiekimo pajamų bazinio lygio ir karšto vandens kainų dedamųjų nustatymo“ir teikti svarstyti Tarybos posėdyje.

*Nuo 11 klausimo nusišalino komiteto narys Mindaugas Vaitonis dėl artimo asmens darbinių ryšių su* *Liudviko Rėzos kultūros centru, komiteto narė Diana Starkutė-Kriukovė dėl sudaryto sutarties* su Neringos PSPC . *Nusišalinimui bendru Komiteto narių sutarimu pritarta. Komiteto nariai išėjo iš posėdžių salės.*

**11. SVARSTYTA. Dėl Neringos savivaldybės tarybos 2024 m. vasario 14 d. sprendimo Nr. T1-16 „Dėl Neringos savivaldybės 2024 metų biudžeto patvirtinimo“ pakeitimo.**

Sprendimo projektą pristatė Janina Kobozeva. Teikiamo sprendimo projekto tikslas – patikslinti 2024 metų Neringos savivaldybės biudžetą.

**Biudžeto pajamos.**

Savivaldybės biudžeto pajamų planas didinamas 197,8 tūkst. Eur, iš jų: 27,7 tūkst. Eur specialios tikslinės dotacijos, 27,8 tūkst. Eur – atskaitymai nuo pajamų pagal Lietuvos Respublikos miškų įstatymą, 40,0 tūkst. Eur – nuomos mokesčio už valstybinę žemę ir valstybinio vidaus vandenų fondo vandens telkinius, 80,0 tūkst. Eur – vietinės rinkliavos, 18,0 tūkst. Eur – pajamų įmokų planas ir 4,3 tūkst. Eur – pajamos iš baudų ir konfiskuoto turto ir kitų netesybų.

**Biudžeto asignavimai.**

Didinami asignavimai iš savivaldybės valdymo programos (01) – 18,5 tūkst. Eur, veikloms: 17,7 tūkst. Eur „Neringos savivaldybės administracijos valstybės tarnautojų ir darbuotojų darbo organizavimas“ (0,7 tūkst. Eur VB lėšos (Atsinaujinančių energijos išteklių subsidija) ir 17,0 tūkst. Eur pajamų įmokos), 0,8 tūkst. Eur „Savivaldybės finansinių įsipareigojimų vykdymas“.

Didinami asignavimai švietimo ir sporto veiklos programos (02) – 1,4 tūkst. Eur, veikloms: 0,4 tūkst. Eur „Neringos gimnazijos veiklos užtikrinimas“ VB lėšos (Atsinaujinančių energijos išteklių subsidija), 1,0 tūkst. Eur „Neringos meno mokyklos veiklos užtikrinimas“.

Didinami asignavimai kultūros ir jaunimo veiklos programos (03) – 102,6 tūkst. Eur, veikloms: „KTIC „Agila“ rekonstrukcija ir įrengimas“ – 76,0 tūkst. Eur, „Neringos muziejai veiklos užtikrinimas“ VB lėšos (Atsinaujinančių energijos išteklių subsidija) – 0,4 tūkst. Eur, „Liudviko Rėzos kultūros centro veiklos užtikrinimas“ VB lėšos (Atsinaujinančių energijos išteklių subsidija) – 26,2 tūkst. Eur.

Mažinami asignavimai kultūros ir jaunimo veiklos programos (03) – 17,0 tūkst. Eur, veiklai „Pastato Skruzdynės g. 6, Neringa (Dailininko E. Mollenhauerio namo) tvarkyba, įkuriant muziejinę ekspoziciją ir tarptautinę menininkų rezidenciją“.

Mažinami asignavimai socialinės paramos programos (04) – 30,0 tūkst. Eur veiklai „Visuomeninio transporto kompensacijų mokėjimas)“.

Didinami asignavimai miesto infrastruktūros priežiūros ir plėtros programos (05) – 169,5 tūkst. Eur veikloms: 72,9 tūkst. Eur „Biudžetinės įstaigos „Paslaugos Neringai“ veiklos užtikrinimas“, 68,8 tūkst. Eur „Esamų viešųjų erdvių ir objektų sutvarkymas, bei nepertraukiamos priežiūros užtikrinimas“, 27,8 tūkst. Eur „Šaligatvių ir gatvių dangų remontas“.

Mažinami asignavimai turizmo, rekreacijos, smulkaus ir vidutinio verslo programos (07) – 20,2 tūkst. Eur veikloms: 16,6 tūkst. Eur „Projektinės dokumentacijos bei strateginių dokumentų rengimas“, 0,6 tūkst. Eur „Projekto „Bendradarbiavimas per sieną nuo kranto iki kranto“ įgyvendinimas, 3,0 tūkst. Eur „Projekto „Gamta grįstas sveikatingumas – nauja Pietų Baltijos regiono darnaus vystymosi koncepcija“ įgyvendinimas“.

Mažinami asignavimai Sveikatos priežiūros programos (08) – 27,0 tūkst. Eur veikloms „Neringos PSPC Palaikomojo gydymo ir slaugos skyriaus užtikrinimas“ ir perskirstomi šios programos asignavimai tarp veiklų: perkeliant 67,2 tūkst. Eur iš veiklos „Neringos PSPC Palaikomojo gydymo ir slaugos skyriaus užtikrinimas“ į veiklą „Neringos PSPC veiklos rėmimas, darbo sąlygų gerinimas“.

Posėdžio pirmininkas Arūnas Burkšas informavo, kad įstaigos finansinė padėtis yra sudėtinga ir metus baigs su žymiu neigiamu biudžeto balansu, pasidalino su Komiteto nariais papildoma medžiaga: Neringos PSPC finansinės būklės rodikliais ir PSPC stebėtojų tarybos posėdžio protokolu. Pagal pateiktus duomenis galima spręsti, kad viešosios įtaigos Palaikomojo gydymo ir slaugos skyriaus išlaikymo absoliučiai didžiąją lėšų dalį sudaro darbo užmokestis. Komiteto pirmininkas pavaduotojas Vaidas Venckus pasiūlė organizuoti pasitarimą dėl atidesnio viešosios įstaigos finansinio funkcionavimo ir tolimesnes Neringos PSPC Palaikomojo gydymo ir slaugos skyriaus veiklos išnagrinėjimo.

Perskirstomi asignavimai kultūros ir jaunimo veiklos programos (03) tarp veiklų, perkeliant iš veiklų: 0,5 tūkst. Eur „ES sertifikuotų ir nacionalinio lygmens kultūros kelių, kultūrinių maršrutų sukūrimas, dalyvavimas juose“, 1,3 tūkst. Eur „A. Zavišos paramos ir labdaros fondo kasmetinio renginio organizavimas“ 0,2 tūkst. Eur „Euro art“ narystės mokėjimo užtikrinimas“, 0,2 tūkst. Eur „Kultūros ir meno sričių ir programų projektų finansavimas ir įgyvendinimas“, 1,5 tūkst. Eur „Lietuvos dainų šventės „Kad giria žaliuotų“ programos įgyvendinimas“ į veiklą „Atmintinų datų minėjimas“ 3,7 tūkst. Eur.

Perskirstomi asignavimai iš aplinkos apsaugos programos (06) tarp veiklų: 20,0 tūkst. Eur „Projekto „Komunalinių atliekų tvarkymo infrastruktūros plėtra“ įgyvendinimas“, 19,0 tūkst. Eur „Bešeimininkių atliekų tvarkymas“ į veiklą „Atliekų tvarkymas“ 39,0 tūkst. Eur.

Janina Kobozeva informavo Komiteto narius apie papildomai gautas valstybės biudžeto lėšas skiriamas savivaldybei, kurias prašoma įtraukti į sprendimo projektą.

Posėdžio pirmininkas Arūnas Burkšas atkreipė dėmesį, kad takelis vedantis link sporto mokyklos ir Parnidžio kopos yra netvarkingas, trinkelės iškraipytos dėl medžių šaknų, todėl priminta, kad reikalinga sutvarkyti šį praeinamą taką.

Posėdžio pirmininkas Arūnas Burkšas paprašė savivaldybės administracijos direktoriaus ir Biudžetinės įstaigos „Paslaugos Neringai“ direktoriaus kartu susiplanuoti ir susiderinti planuojamus miesto infrastruktūros tvarkymo darbus. Parengus planuojamų darbų ir jų vykdytojų sąrašą kreiptis į Biudžeto, finansų ir ūkio valdymo komitetą dėl lėšų poreikio.

Atsižvelgiant į ankstesnio komiteto posėdžio metu išryškėjusią problemą dėl Nidos lopšelio-darželio „Ąžuoliukas“ stogo sniego gaudyklės poreikio, posėdžio pirmininkas Arūnas Burkšas paprašė savivaldybės vicemero Sigito Šveikausko įvertinti visų savivaldybės įstaigų ir įmonių poreikį ant pastatų stogų įsirengti sniego gaudykles.

Posėdžio pirmininkas pasiūlė balsuoti dėl sprendimo projekto su papildymais.

Balsuota: už – 9, prieš – 0, susilaikė – 0.

NUTARTA. Pritarti sprendimo projektui„Dėl Neringos savivaldybės tarybos 2023 m. birželio 29 d. sprendimo Nr. T1-173 „Dėl Neringos savivaldybės tarybos Kontrolės komiteto sudarymo“ pakeitimo“ su papildymais ir teikti svarstyti Tarybos posėdyje.

*Komiteto nariai Mindaugas Vaitonis ir Diana Starkutė-Kriukovė sugrįžo į posėdžių salę.*

**20. SVARSTYTA. Dėl** **civilinės pirotechnikos priemonių naudojimo tvarkos nustatymo.**

Sprendimo projektą pristatė Raimondas Žičkus. Teikiamo sprendimo projekto tikslas – pakeisti Neringos savivaldybės tarybos 2022 m. gruodžio 22 d. sprendimą Nr. T1-232 „Dėl draudimo naudoti pirotechnikos priemones“. Siūloma:

1. Patvirtinti Civilinių pirotechnikos priemonių naudojimo tvarkos aprašą (pridedama).
2. Drausti naudoti civilines pirotechnikos priemones visoje Neringos savivaldybės teritorijoje ištisus metus, išskyrus išimtis, nurodytas šio sprendimo 3 ir 4 punktais.
3. Netaikyti 2 punktu nustatyto draudimo renginių organizatoriui (-iams), kuris (-ie) Neringos savivaldybės teritorijoje organizuoja šį (šiuos) renginį (-ius):
   * 1. vasaros sezono atidarymą;
     2. aviacijos šventę „Aero Nida”;
     3. Neringos miesto gimtadienį;
     4. Naujųjų metų šventę.
4. Netaikyti 2 punktu nustatyto draudimo einamųjų metų gruodžio 31-ąją ir sausio 1-ąją, kai civilinės pirotechnikos priemonės (išskyrus civilinės pirotechnikos priemones, kurias gali naudoti tik pirotechnikai) naudojamos šiose Neringos savivaldybės vietose:
   1. Skvere prie Kernagio skulptūros (LKS 310014, 6134185) ir ant žolyno prie uosto (LKS 310039, 6133783) (Nida);
   2. Prie molo šalia bendruomenės namų (LKS 314170, 6141431) (Preila);
   3. Prie molo šalia uostelio (LKS 316289, 6145942) (Pervalka);
   4. Ant krantinės priešais L. Rėzos g. 8b (LKS 318412, 6160097 ir ant žolyno priešais „Raganų kalną“ pamaryje (LKS 318412, 6160097) (Juodkrantė).

Komiteto nariai diskutavo ir pasisakė dėl principinio leidimo naudoti sprendimo ar civilinės pirotechnikos priemonės Neringos savivaldybėje. Posėdžio pirmininkas pasiūlė balsuoti dėl leidimo naudoti civilinės pirotechnikos priemones ir po to pereiti prie jų naudojimo tvarkos nagrinėjimo.

Balsuota: už – 6, prieš – 3 (Dovydas Mikelis, Diana Starkutė-Kriukovė, Mindaugas Vaitonis), susilaikė – 2 (Sandra Berletaitė, Vaidas Venckus).

Leidimui naudoti civilines pirotechnikos priemones Neringoje pritarta.

Meras Darius Jasaitis pasiūlė neapsiriboti nurodytomis šventėmis ir nustatyti, kad ir kitų renginių metu būtų sudaryta galimybė naudoti civilinės pirotechnikos priemones. Po diskusijos, kurios metu buvo išsakyta, kad nebus rasta objektyvių kriterijų asmenims, kurias vadovaujantis būtų galima leisti arba drausti naudoti fejerverkus, meras atsiėmė savo pasiūlymą.

Nagrinėdami civilinės pirotechnikos priemonių naudojimo tvarką Komiteto nariai pateikė šiuos pasiūlymus:

* į prašymo formą įtraukti daugiau derinančiųjų institucijų (pvz. Kuršių nerijos nacionalinio parko direkcija, Kretingos miškų urėdiją);
* Komiteto nariui Matui Lasauskui pateikti patikslintą 4 punkto nuostatą, kad būtų aiškiai suformuluota, jog per Naujųjų metų šventę fejerverkus naudoti gali visi (t. y. neprofesionalai);
* civilinės pirotechnikos priemones leisti naudoti tik profesionalams.

Posėdžio pirmininkas pasiūlė balsuoti dėl sprendimo projekto.

Balsuota: už – 6, prieš – 3 (Dovydas Mikelis, Mindaugas Vaitonis, Diana Starkutė-Kriukovė), susilaikė – 2 (Sandra Berletaitė, Vaidas Venckus).

NUTARTA. Pritarti sprendimo projektui „Dėl civilinės pirotechnikos priemonių naudojimo tvarkos nustatymo“ ir teikti svarstyti Tarybos posėdyje.

**12. SVARSTYTA. Dėl Neringos savivaldybės tarybos 2017 m. rugpjūčio 24 d. sprendimo Nr. T1-151 „Dėl triukšmo prevencijos Neringos savivaldybės viešosiose vietose taisyklių patvirtinimo“ pakeitimo.**

Sprendimo projektą pristatė Rosita Bazarauskaitė Sprendimo projekto tikslas – pakeisti Neringos savivaldybės tarybos 2017 m. rugpjūčio 24 d. sprendimo Nr. T1-151 „Dėl triukšmo prevencijos Neringos savivaldybės viešosiose vietose taisyklių patvirtinimo” 15 punktą – leisti naudoti pirotechnikos priemones Neringos savivaldybėje vadovaujantis Neringos savivaldybės civilinės pirotechnikos naudojimo taisyklėmis.

Derinimo eigoje pasikeitus sprendimo projekto formuluotei - leisti naudoti pirotechnikos priemones Neringos savivaldybėje vadovaujantis civilinės pirotechnikos priemonių naudojimo tvarka.

Posėdžio pirmininkas pasiūlė balsuoti dėl sprendimo projekto.

Balsuota: už – 6, prieš – 3 (Dovydas Mikelis, Diana Starkutė-Kriukovė, Mindaugas Vaitonis), susilaikė – 2 (Sandra Berletaitė, Vaidas Venckus).

NUTARTA. Pritarti sprendimo projektui „Dėl Neringos savivaldybės tarybos 2017 m. rugpjūčio 24 d. sprendimo Nr. T1-151 „Dėl triukšmo prevencijos Neringos savivaldybės viešosiose vietose taisyklių patvirtinimo" pakeitimo**“** ir teikti svarstyti Tarybos posėdyje.

**13. SVARSTYTA. Dėl atleidimo nuo vietinės rinkliavos už leidimą įvažiuoti mechaninėmis transporto priemonėmis į valstybės saugomą Neringos savivaldybės administruojamą teritoriją.**

Sprendimo projektą pristatė Kristina Jasaitienė. Sprendimo projekto tikslas – atsižvelgus į akcinės bendrovės Lietuvos paštas prašymą, atleisti nuo vietinės rinkliavos už įvažiavimą į Neringą 2 (dvi) bendrovės valdomas transporto priemones iki 2025 m. gruodžio 31 d (imtinai). Įvertinus akcinės bendrovės Lietuvos paštas valdomų transporto priemonių pravažiavimą pro Alksnynės kontrolės postą laikotarpiu nuo 2024 m. sausio 1 d. iki gruodžio 2 d., nustatyta, kad lengvatą sudarė 4 745,00 EUR (abi transporto priemonės per šį laikotarpį vyko 269 kartus). Tikėtina, kad, išliekant panašiam vykimo intensyvumui, tačiau atleidus nuo vietinės rinkliavos 2025 metams, lengvata per šį laikotarpį siektų apie 5 000,00 EUR.

Posėdžio pirmininkas pasiūlė balsuoti dėl sprendimo projekto su papildymais.

Balsuota: už – 11, prieš – 0, susilaikė – 0.

NUTARTA. Pritarti sprendimo projektui„Dėl atleidimo nuo vietinės rinkliavos už leidimą įvažiuoti mechaninėmis transporto priemonėmis į valstybės saugomą Neringos savivaldybės administruojamą teritoriją“su papildymais ir teikti svarstyti Tarybos posėdyje.

**14. SVARSTYTA. Dėl Neringos savivaldybės tarybos 2016 m. balandžio 21 d. sprendimo Nr. T1-92 „Dėl vietinės rinkliavos už leidimą įvažiuoti mechaninėmis transporto priemonėmis į valstybės saugomą Neringos savivaldybės administruojamą teritoriją nustatymo“ pakeitimo.**

Sprendimo projektą pristatė Kristina Jasaitienė. Sprendimo projekto tikslas – pakeisti vietinės rinkliavos dydžius, kurie beveik dešimtmetį nebuvo peržiūrėti (koreguoti) ir lengvųjų automobilių vietinės rinkliavos dydžiui priskirti mažuosius automobilius – lengvuosius keleivinius kvadramobilius, kurie pagal galiojančius teisės aktus yra prilyginami L kategorijai. Taip pat siekiama užkirsti kelią ateityje kilti ginčams dėl galingųjų keturračių įvežimo ar įvažiavimo.

Savivaldybės administracija siūlo pereiti prie dviejų vietinės rinkliavos dydžių laikotarpių – nuo birželio 15 d. iki rugpjūčio 20 d. (intensyvusis vasaros sezono laikotarpis) ir nuo rugpjūčio 21 d. iki birželio 14 d., nekeičiant diferencijavimo pagal transporto tipus ir nustatant tokius dydžius: motociklams 10,00 eurų ištisus metus, lengviesiems automobiliams 50,00 eurų intensyviuoju vasaros sezono laikotarpiu ir 10,00 eurų kitu laikotarpiu, mažiesiems autobusams ir krovininiams automobiliams 50,00 eurų intensyviuoju vasaros sezono laikotarpiu ir 30,00 eurų kitu laikotarpiu, automobiliams-gyvenamiesiems namams 50,00 eurų intensyviuoju vasaros sezono laikotarpiu ir 20,00 eurų kitu laikotarpiu, didiesiems autobusams 100,00 eurų intensyviuoju vasaros sezono laikotarpiu ir 70,00 eurų kitu laikotarpiu, dideliems krovininiams automobiliams ir traktoriams 100,00 eurų intensyviuoju vasaros sezono laikotarpiu ir 50,00 eurų kitu laikotarpiu. Tokiu atveju vietinės rinkliavos dydis mažėtų 66 proc. (vietinės rinkliavos lengviesiems automobiliams pokytis nuo 30,00 eurų iki 10,00 eurų nuo birželio 1 d. iki 14 d. ir nuo rugpjūčio 21 d. iki rugsėjo 15 d.) ir didėtų 150 proc. (vietinės rinkliavos mažiesiems autobusams ir krovininiams automobiliams pokytis nuo 20,00 eurų iki 50,00 eurų nuo birželio 1 d. iki 14 d. ir nuo rugpjūčio 21 d. iki rugsėjo 15 d. ir vietinės rinkliavos metams pokytis nuo 200,00 eurų iki 500,00 eurų), kai vidutinis mėnesinis darbo užmokestis didėjo 185 proc. Atkreiptinas dėmesys į tai, kad pusantro mėnesio lengviesiems automobiliams galiotų mažesni vietinės rinkliavos dydžiai nei iki šiol, t. y. įvažiavimas šiai transporto priemonių grupei atpigtų pirmosiomis birželio ir rugsėjo savaitėmis, paskatinant poilsį Neringoje rinktis šiais laikotarpiais.

Komiteto narė Agnė Jenčauskienė pateikė siūlymą nustatyti vietinės rinkliavos dydį 25 Eur laikotarpiu nuo birželio 20 d. iki rugpjūčio 20 d. gryniesiems elektromobiliais.

Posėdžio pirmininkas pasiūlė balsuoti dėl pasiūlymo.

Balsuota: už – 10, prieš – 0, susilaikė – 0.

Pasiūlymui nustatyti vietinės rinkliavos dydį 25 Eur pritarta.

Posėdžio pirmininkas pasiūlė alternatyvų siūlymą nustatyti vietinės rinkliavos dydį 10 Eur laikotarpiu nuo birželio 20 d. iki rugpjūčio 20 d. gryniesiems elektromobiliais.

Posėdžio pirmininkas pasiūlė balsuoti dėl pasiūlymo.

Balsuota: už – 1 (Arūnas Burkšas), prieš – 0, susilaikė – 0.

Pasiūlymui nustatyti vietinės rinkliavos dydį 10 Eur nepritarta.

Komiteto narys Matas Lasauskas paprašė rengėjos pateikti 3 metų duomenis už laikotarpį nuo gegužės 1 d. iki rugsėjo 30 d. apie transporto priemonių srautą įvažiavusių į Neringą išskaidant duomenis pagal savaites.

Komitete pateikti pasiūlymai dėl pateikto projekto pakeitimo:

* nustatyti vietinės rinkliavos dydį 50 Eur laikotarpiu nuo birželio 20 d. iki rugpjūčio 20 d.; (parengtame projekte nuo birželio 15 d.)
* nustatyti vietinės rinkliavos dydį 25 Eur laikotarpiu nuo birželio 20 d. iki rugpjūčio 20 d. gryniesiems elektromobiliais;

Posėdžio pirmininkas pasiūlė balsuoti dėl sprendimo projekto su dviem aukščiau minėtais pasiūlymais.

Balsuota: už – 6, prieš – 5 (Diana Starkutė-Kriukovė, Arvydas Mockus, Agnė Jenčauskienė, Sandra Berletaitė, Matas Lasauskas), susilaikė – 0.

NUTARTA. Pritarti sprendimo projektui„Dėl Neringos savivaldybės tarybos 2016 m. balandžio 21 d. sprendimo Nr. T1-92 „Dėl vietinės rinkliavos už leidimą įvažiuoti mechaninėmis transporto priemonėmis į valstybės saugomą Neringos savivaldybės administruojamą teritoriją nustatymo“ pakeitimo“su pakeitimais ir teikti svarstyti Tarybos posėdyje.

**16. SVARSTYTA. Dėl Biudžetinės įstaigos „Paslaugos Neringai“ patikėjimo teise valdomo savivaldybės ilgalaikio materialiojo turto, esančio adresu Nidos-Smiltynės pl. 29, Neringa – patalpų kavinės veiklai vykdyti nuomos.**

Sprendimo projektą pristatė Aina Kisielienė. Sprendimo projekto tikslas – Sprendimo projekto tikslas – patvirtinti Biudžetinės įstaigos „Paslaugos Neringai“ patikėjimo teise valdomo savivaldybės ilgalaikio materialiojo turto, esančio adresu Nidos–Smiltynės pl. 29, Neringa, patalpų kavinės veiklai vykdyti elektroninio viešo nuomos konkurso sąlygas bei pavesti Biudžetinės įstaigos „Paslaugos Neringai“ direktoriui teisės aktų nustatyta tvarka organizuoti ir vykdyti viešą nuomos konkursą elektroniniu būdu ir pasirašyti nuomos sutartį.

Numatoma viešojo nuomos konkurso būdu išnuomoti kavinės veiklai vykdyti 27,54 kv. m. bendro naudingo ploto negyvenamųjų patalpų, esančių pastate, adresu Nidos–Smiltynės pl. 29, Neringa, unikalus numeris 2398-3001-1014, su 50,00 kv. m. kiemo aikštelės, unikalus numeris 2398-3001-1025. Patalpų nuomos terminas – 5 (penkeri) metai nuo nuomos sutarties sudarymo dienos ir gali būti pratęstas papildomam terminui, neviršijant bendro 10 metų nuomos termino. Pradinis nuompinigių dydis, apskaičiuotas pagal Nuompinigių už Neringos savivaldybės ilgalaikio ir trumpalaikio materialiojo turto nuomą skaičiavimo taisyklių 5–7 punktus, yra 351,96 Eur/mėn. už 27,54 kv. m. Vadovaujantis šių taisyklių 12 punktu ir atsižvelgiant į turto paklausą bei ankstesnę turto nuomos kainą, siūloma nustatyti pradinį metinį nuomos mokesčio dydį, – 6 000,00 Eur.

Posėdžio pirmininkas pasiūlė balsuoti dėl sprendimo projekto.

Balsuota: už – 11, prieš – 0, susilaikė – 0.

NUTARTA. Pritarti sprendimo projektui„Dėl Biudžetinės įstaigos „Paslaugos Neringai“ patikėjimo teise valdomo savivaldybės ilgalaikio materialiojo turto, esančio adresu Nidos-Smiltynės pl. 29, Neringa – patalpų kavinės veiklai vykdyti nuomos“ir teikti svarstyti Tarybos posėdyje.

**18. SVARSTYTA. Dėl valstybės turto perėmimo Neringos savivaldybės nuosavybėn.**

Sprendimo projektą pristatė Aina Kisielienė. Sprendimo projekto tikslas – pagal Lietuvos Respublikos valstybės turto perėmimo savivaldybių nuosavybėn įstatymo (toliau – Įstatymas) nuostatas perimti Neringos savivaldybės nuosavybėn Neringos savivaldybės administracijos apskaitoje registruotą ir valdomą valstybės nekilnojamąjį turtą bei Nekilnojamojo turto registre įregistruoti daiktines teises į jį: pėsčiųjų taką, Neringos sav. Neringos m. (takas yra šalia Preilos gatvės), unikalus numeris 4400-5027-6849, žymėjimas plane 2k, ilgis 0,192 km, įsigijimo vertė 4 480,00 Eur, inventorinis Nr. IT-003304; pėsčiųjų taką, Neringos sav. Neringos m. (takas yra šalia Preilos gatvės), unikalus numeris 4400-5168-9668, žymėjimas plane 3k, ilgis 0,215 km, įsigijimo vertė 4 930,00 Eur, inventorinis Nr. IT-003305.

Posėdžio pirmininkas pasiūlė balsuoti dėl sprendimo projekto.

Balsuota: už – 11, prieš – 0, susilaikė – 0.

NUTARTA. Pritarti sprendimo projektui „Dėl valstybės turto perėmimo Neringos savivaldybės nuosavybėn“ ir teikti svarstyti Tarybos posėdyje.

**19. SVARSTYTA. Dėl nekilnojamojo turto mokesčio 2024 metams lengvatos UAB „SVV būstas“.**

Sprendimo projektą pristatė Renata Kuprienė. Sprendimo projekto tikslas – suteikti nekilnojamojo turto mokesčio 2024 metams 40 % lengvatą UAB „SVV būstas“ (juridinio asmens kodas 300515170) – 2 615,80 Eur. Renata Kuprienė pažymėjo, kad pagal Registrų centro duomenis nekilnojamojo turto objektas suskirstytas į 21 patalpą ir priklauso vienam savininkui UAB „SVV būstas“.

Komiteto nariai paprašė iki Tarybos posėdžio pateikti UAB „Neringos vanduo“ duomenis apie bendrovės vandens suvartojimą ir vandens skaitiklių kiekį.

NUTARTA. Bendru komiteto narių sutarimu atidėti sprendimo projektą UAB „SVV būstas“.

Posėdžio pirmininkas Arūnas Burkšas

Posėdžio sekretorė Ignė Kriščiūnaitė